description: Bisto nijsgjjirrich nei de lêste trends op it mêd fan spesjaalbier? Yn IepenUP live is woansdeitejûn in grut bierfeest.

title: It grutte IepenUp Bierfeest

maintext:
IepenUP
Alle woansdeis stean yn it programma de aktualiteiten yn de wrâld sintraal. Hoe libje wy mei ús allen, hokker subgroepen meitsje dêr diel fan út en hoe soargje wy derfoar dat wy inoar faker moetsje en better begripe? Dat binne saken dy't oan bar komme yn IepenUP.
Elkenien kin oanwaaien komme en meidwaan oan de diskusjes yn kafee De Backstage yn poppoadium Neushoorn. It programma set alle woansdeis om 20.00 oere útein en is te folgjen op Omropfryslan.nl, yn de Omrop-app en op de Facebookside fan Omrop Fryslân. Mear ynformaasje oer IepenUP is te finen op de Facebookside. IepenUP is in inisjatyf fan Omrop Fryslân, Tresoar en Neushoorn Café en LF2018.


description: Pieter van der Wal wurket al sûnt 2001 by it bedriuw. Hy is berne yn Nes op it Amelân en hat ek by Damen Shipyards wurke.

title: Amelanner is nije havenmaster Groningen Seaports

maintext: De 51-jierrige Pieter van der Wal is de nije havenmaster fan Groningen Seaports. Hy is berne yn Nes op it Amelân. As eilanner keas er foar de seefeart. Hy wurke ûnder oare as masinist en foar ferskate rederijen, lykas Damen Shipyards.

fasttext_language: fy


description: Dit diene se boppe in maisfjild yn Hoarnstersweach.

title: Plysje syket mei drone nei himpplanten

maintext: De plysje hie dit fia in tip te hearren krigen. Se hawwe in spesjaal droneteam komme litten fanwegen de grutte fan it maisfjild. De drone hat lange tiid boppe de maisfjilden hongen om te ûndersykjen oft der himp tusken it mais stie. De plysje hat neat oantroffen.


description: Mei yngong fan 1 oktober folget er Obe Veldman op as direkteur fan de penitinsjêre ynrjochting de Marwei.

title: Toon Molleman wurdt nije direkteur finzenis Ljouwert

maintext:
Molleman is no noch strategysk managementadviseur fan de difyzje finzeniswêzen/frjemdlingen fan de Dienst Justitiële Inrichtingen. Hy wie ek ûndersiker by it Wetenschappelijk Onderzoek- en Documentatiecentrum fan it ministearje fan Justysje en Feilichheid.
Obe Veldman wie sûnt desimber 2017 waarnimmend fêstigingsdirekteur fan de Marwei. Hy sil no direkteur wurde fan it Jusititieel Complex yn Zaanstad.


description: Gerbrandy waard frege troch de FNP en hie der net op rekkene. "It is noch in hiele lange wei."

title: Boargemaster Gerbrandy stelt him kandidaat foar de Earste Keamer

maintext:
Gerbrandy hâldt yn jannewaris op as boargemaster fan de gemeente Achtkarspelen. Hy is 66 jier âld, en wie eins fan doel om mei pensjoen te gean. "Hjir hie ik net op rekkene. Ik waard belle troch de FNP. De partij hie oan de leden frege oft se ek kandidaten wisten, en blykber bin ik neamd. Dat is wol hiel aardich. Mar dat wol noch net sizze dat it al klear is. It is noch in hiele lange wei."
As de FNP ein september Gerbrandy kiest as kandidaat-Keamerlid, moatte ek de oare partijen fan de ûnôfhinklike senaatsfraksje (OSF) him noch ha wolle. En dan moatte der by de ferkiezingen yn maart ek noch genôch stimmen komme.


description: Dat der mei nij guod ek wolris wat mis is, die woansdei bliken yn Harns. Dêr kaam reek út in nije brânwachtauto.

title: Brân yn nije brânwachtauto, kollega's helpe kollega's

maintext: Hoe't de brân ûntstien is, is noch net bekend en ek net wat der krekt baarnde. Der kaam nammentlik reek frij sûnder dat goed te sjen wie wat no krekt de oarsaak wie. De Harnzer spuitgasten hawwe it útmakke. Under de brân koene de Menamers noch gau guod derút helje dat se brûke by harren wurk.


description: Heracles en Hearrenfean makken der yn de twadde helte in wier doelpuntespektakel fan, wêrby't Heracles úteinlik oan it langste ein luts.

title: Ferlies foar Hearrenfean nei doelpuntespektakel mei acht goals

maintext:
Yn de lêste tsien minuten giet Hearrenfean noch wol op jacht nei de fjirde lykmakker, mar it is de ploech út Almelo dy't it lêste doelpunt fan 'e wedstriid makket. Yn de 87ste minút kin Osman de 5-3 foar de besikers op it skoareboerd sette. Opnij komt de goal út in standerdsitewaasje wei, nei't Vlap in oertrêding makket en Heracles in frije traap krijt.
Mei 5-3 is de einstân foar guon fans fan Hearrenfean ek reden foar in lyts fluitkonsert. It is net foar it earst dat de Feansters thús in protte goals om 'e earen krije.


description: It moarnsbrochje foar de noardlike delegaasje wurdt ûnder oare brûkt om te lobbyen, en ferskate ûnderwerpen foar it fuotljocht te bringen.

title: Noardlike start Prinsjesdei yn Escher Paleis

maintext:
It iepenbier ferfier is ien fan de haadûnderwerpen fan de dei, en dêr is deputearre Johannes Kramer mar wat wiis mei. "It kabinet hat mear jild te besteegjen en wy sizze fan út it Noarden dat wy graach sjen wolle nei in duorsum alternatyf foar de auto. Wat miskien ek in oplossing wêze kin foar de enoarme drokte yn de Rânestêd."
Neffens deputearre Kramer binne der krekt no goede opsjes om de problemen op te lossen. Hy tinkt dêrby oan in ekstra flugge trein, dy't benammen oan de 'rânen' fan de dei tusken de Rânestêd en it Noarden ride sil. "ProRail liket dêr wol klear foar te wêzen, en wy dogge hjir hjoed in lobby om dêrnjonken ek alles klear te krijen foar de ferbining tusken Amsterdam en Zwolle, en Amsterdam en Ljouwert. "Uteinlik soe de trein der fiif kertier oer dwaan moatte om fan Ljouwert nei it sintrum fan it lân te riden."
Kramer tinkt dat 2023 in goed streefjier wêze kin, om it folsleine projekt klear te krijen. Tusken no en dan is der lykwols noch wol wat wurk te dwaan. Sa moat de NS in nij systeem, ERTMS, ynfiere op de Hanzeline. Hjirmei kinne de treinen in topsnelheid fan 200 kilometer yn 'e oere berikke. "En dêrby moat de NS ek treinen keapje dy't dy snelheid oankinne", sa seit de deputearre.


description: De ferkearskommisje fan it doarp makket him soargen om de bou fan in nijbouwyk, dy't foar mear slûpferkear soargje kin.

title: Offenwier wol ôf fan autodrokte en freget Veilig Verkeer Nederland om help

maintext: Offenwier ropt de help yn fan Veilig Verkeer Nederland om wat te dwaan oan it groeiende tal auto's dat troch it doarp komt. Al jierren kleie de doarpsbewenners oer oerlêst troch it ferkear. Benammen de lêste twa jier is der in soad drokte bykaam, trochdat der mear toeristen nei de Snitser Mar gean. Dêrneist binne der in soad minsken dy't it doarp brûke as slûprûte de stêd út.


description: De syktocht nei miskien wol de meast legindaryske Fries wurdt yn gong set yn binnen- en bûtenlân.

title: Wa wurdt Grutte Pier yn nije searje fan Steven de Jong en Omrop Fryslân?

maintext:
Neffens de ferhalen wie Grutte Pier in flinke fint. "Wy sykje nei in bear fan in keardel, dy't ek noch aktearje kin en dy binne der net safolle", seit regisseur Steven de Jong. "Dêrom sykje wy ek bûten Fryslân." Der wurdt socht nei in grutte, fysyk sterke akteur fan minimaal 1.90 meter lang, dy't tusken de 30 en 45 jier is.
Acht jier
It meitsjen fan de searje wurdt ferspraat oer in perioade fan acht jier. Steven de Jong, dy't al lang omrint mei it idee foar in film of in searje oer Grutte Pier, sil alle jierren ien episoade meitsje. Yn acht episoaden wurdt it libbensferhaal fan de Fryske frijheidsstrider ferteld. De searje sil te sjen wêze by Omrop Fryslân.
Mannen dy't foldogge oan de easken fan Grutte Pier, kinne harren opjaan fia: www.gruttepier.tv. Opjaan kin oant 15 oktober.


description: Slauerhoff oer Flylân, Reve oer Greonterp, Nyk de Vries oer Noardburgum. Wa wit in moai literêr sitaat oer syn eigen Fryske wenplak?

title: Leesbaar Friesland: in literêre kaart fan Fryslân

maintext:
As ferfolch op Leesbaar Amsterdam en Leesbaar Groningen komt der yn 2019 in literêre kaart fan Fryslân: Leesbaar Friesland. In grutte útklapbare kaart mei in boekje derby. Dêrmei soest oan de hân fan rigels út romans en gedichten troch Fryslân reizgje kinne.
Ein 2019 moat de kaart klear wêze. De inisjatyfnimmers hoopje dat it ek in app op de telefoan wurdt, sadatst de literêre sitaten ek echt foarlêze kinst. Foarearst is Leesbaar Friesland folslein fan papier. Minsken dy't meidwaan wolle en in moai sitaat fan in skriuwer of dichter oer harren wenplak witte, kinne kontakt opnimme mei Tresoar.


description: Neffens in ûndersyk fan in pear jier lyn stean de legere ambysjes fan sawol âlden as learkrêften de prestaasjes fan Fryske skoalbern yn 't paad. Dêrfandinn

title: Kollum: "Fale is foarútgong"

maintext:
Dat proses begjint op 't heden by de pjutten. As de motoryk in bytsje achterbliuwt of it praten, of as de spulûntjouwing net neffens de rjochtlinen ferrint wurde de âlden op 'e hichte brocht en wurdt der aksje ûndernommen om it bern derby te skuorren. De latte wurdt heech lein, ek al binne se krapoan twa jier. Dat alle bern harren eigen tempo fan ûntwikkeling ha, telt net. Se moatte foldwaan oan it heechste, it bêste, it fluchste. De maatskippij wol winners ha, gjin ferliezers. De druk dy't bern fan jongs ôf oplein wurdt is grut. En dat hat in kearside. Want hieltyd mear ha lêst fan faaleangst. Se twivelje en fiele harren ûnwis. Aloan mear jeugd hat lêst fan depresjes en kampt mei tinzen oer selsmoard. Sels bern jonger as tsien jier. It útblinke moatten easket syn tol. Fale is gjin opsje. Mar seit it sprekwurd net dat je dingen krekt troch fallen en opstean leare moatte? Dat betsjut dat je as minske de romte krije moatte om fouten te meitsjen. Om te falen en dêr wizer fan te wurden.
J.K. Rowling, de skriuwster fan de Harry Potter boeken, hat ris in taspraak foar Harvard studinten hâlden mei de titel: 'De mearwearde fan falen'. Dêryn fertelt se dat falen de grûnslach foarme fan har lettere súkses. Dat it ûnmooglik is om te libjen sûnder datst ergens yn faalst. Dat as it dy de earste kear net slagget, datst it dan nochris besykje moatst, en nochris. En hieltyd op in bettere wize fale. In boadskip dy't wy neffens Rowling ek oan de bern meijaan moatte: fale jout dy earst miskien in kloategefoel, mar úteinlik kin it krekt goed foar dy wêze.
De Belgyske psychiater Lieve Swinnen seit dat wy it opgroeien wer besjen moatte as in proses mei as doel: letter dysels rêde kinne, wurk fine datst moai fynst en in noflik minske foar oaren wêze. En dat der op it paad dêrhinne romte wêze moat foar it besykjen, foar it ôftaasten fan grinzen, foar it meitsjen fan fouten en foar it fêststellen fan: 'Dit wie it net.'
Ik bin it folslein mei him iens. Wy leare it meast fan ús fouten. Dat jildt ek foar de bern. Fale stiet foar nije kânsen en progresje. Mei dy wittenskip yn de achterholle tink ik dat wy it hjir yn Fryslân sa raar noch net dogge. Legere ambysje kin ek romte jaan betsjutte. De romte om fouten te meitsjen. Om te falen. En om dêr wer fan te learen."


description: Neffens de Ried fan de Fryske Beweging stekt de gemeente Ljouwert te min jild yn de Fryske taal. De nije nota moat liede ta mear Frysk.

title: "Taalnota is earste stap nei mear Frysk yn gemeente Ljouwert"

maintext:
Byinoar bringe
Yn Ljouwert is 25 prosint fan de ynwenners Frysktalich en yn bygelyks it eardere Littenseradiel 75 prosint. Mei de nije nota sil no besocht wurde dat byinoar te bringen, seit wethâlder Feitsma. "Tegearre mei de provinsje sil der mear oandacht komme foar meartaligens, en dus ek foar it Frysk yn it ûnderwiis."
By de tsjinstferliening sil de gemeente de minsken tenei ek yn it Frysk te wurd stean, as se dêr om freegje. "Mar it is net sa dat de telefoan ek automatysk yn it Frysk opnommen wurdt", sa seit Feitsma. "Wy fine dat we ús oanslute moatte by wat de mearderheid fan dizze gemeente sprekt en dat is it Nederlânsk."
Hûndert talen
Neist it Nederlânsk en it Frysk wurde der yn Ljouwert sa'n hûndert oare talen sprutsen en fansels it Stedsfrysk, it 'Liwwadders'.


description: De Granaet sil foar it earst wer te hearren wêze by de Admiraliteitsdagen yn Dokkum.

title: Dokkumer draaioargel nei yngreven restauraasje wer de strjitte op

maintext:
It draaioargel waard yn 1900 oanskaft troch de Dokkumer ûndernimmers. Yn 2013 wie it noch te hearren op it ynternasjonale draaioargelfestival yn Dokkum. Dêrnei stie it oargel stil, omdat it bot oan ûnderhâld ta wie. Leafhawwers hawwe doe aksjefierd om jild yn te sammeljen. De restauraasje is no klear en freed wurdt it draaioargel útpakt en symbolysk oerdroegen oan Museum Dokkum. Fia dit museum kinne minsken it draaioargel hiere foar eveneminten.
Lotterij
Nei de Admiraliteitsdagen sil De Granaet wer krekt as foarhinne troch de strjitten fan Dokkum ride. Dêrby wurde dan lotten ferkocht, om noch ekstra jild foar it oargel binnen te heljen. Fan dy sinten kin ek de karre, dêr't it oargel op stiet, noch opknapt wurde. Dizze karre is hiel bysûnder, want yn Nederlan binne noch mar fjouwer orzjinele draaioargels op in houten trijetsjiller te finen.


description: Marten Kooistra docht goede saken yn Olympia's Tour. De man út Jonkerslân stiet troch in etappewinst boppe-oan it klassemint,

title: Marten Kooistra giet oan de lieding yn Olympia's Tour


description: Sylster Marit Bouwmeerster wint de medal race en en pakt goud by de World Cup yn Enoshima yn Japan.

title: Marit Bouwmeester wint World Cup yn Japan

maintext: Bouwmeester hie it sukses net ferwachte. Se moast fjochtsje foar elke sintimeter. De winst jout har nei eigen sizzen in lekker gefoel. Sy sjocht it as in moai útgongspunt, mar it seit noch neat oer de Spelen fan 2020. Neffens har moatte der noch in soad oeren makke wurde, want de omstannichheden binne net maklik yn Japan.


description: Mei help fan iten en teäter mear begryp krije foar minsken dy't dôf of min hearrend binne.

title: Itensiede moat de dôve en hearrende wrâld byinoar bringe

maintext:
Mei it Kulturele Haadstêdprojekt H-oor hopet se mear begryp te krijen tusken de wrâld fan dôve en min hearrende minsken, en de groep dy't wol goed hearre kin. Dat bart mei in workshop itensiede en in teäterdiner. Der wurdt op dit stuit oefene. Under oare mei it klear te meitsjen menu. De workshop itensiede en it teäterdiner soene dizze hjerst plakfine, mar wurde troch omstannichheden ferpleatst nei takom jier.
Akteurs Anita Dijkstra (sy kin goed hearre) en Monte Huizenga (hy kin min hearre) krigen alfêst in foarpriuwke fan it iten yn in studio yn Stiens. Fansels waard der tuskentroch ek oefene. Dat kinst allegearre sjen yn de fideo hjirboppe.


description: Marit Bouwmeester begûn mei in twadde en alfde plak by it silen om de wrâldbeker yn Japan.

title: Marit Bouwmeester op alfde plak by testevenemint

maintext: "Ik ha twa lytse fouten makke, dy't spitigernôch tige hurd ôfstraft waarden. Dat hat in soad punten koste, mar tagelyk ha we ek in soad leard oer de wynrjochting op dizze baan. Moarn farre we noch op deselde baan mei in fergelykbere wyn. Dan kinne we fuortdaliks sjen litte wat we leard ha!"


description: Tsientûzenen teäter- en hynsteleafhawwers sille de kommende tiid de foarstelling 'De Stormruiter' bywenje. Fryslân DOK dûkt yn it oarspronklike ferhaal en

title: Omrop TIP: de krêft efter de Stormruiter

maintext:
Der Schimmelreiter
Regisseur Jos Thie en senarist Bouke Oldenhof hawwe in stik makke dat him ôfspilet yn It Bilt. In dykgreve en syn frou stride net allinnich tsjin it wetter, mar ek tsjin it stive en konservative tinken fan harren streekgenoaten. Ambisjeuze plannen foar in nije polder mei in moderne seekearing wurde dwerskoppe. It stik is basearre op in klassiker út de Dútske literatuer: Der Schimmelreiter.


description: De ploech út Bremerhaven wûn yn de finale mei 6-3 fan Krefeld Pinguine. Team NL, mei spilers fan de Flyers, waard fjird op It Hearrenfean.

title: Fischtown Pinguins earste winner Thialf Icehockey Cup

maintext:
Yn Thialf, dêr't de supporters foar in protte sfear soargen, waard yn de twadde perioade net skoard. Yn de tredde perioade kaam Krefeld sterk werom. Twa goals yn 35 tellen brochten lykwicht yn de wedstriid: 3-3. In lytse twa minuten letter makke Bremerhaven út in counter de 3-4. Dêrnei kamen de Fischtown Pinguins net mear serieus yn de problemen. In fiifde doelpunt nei tsien minuten yn de tredde en lêste perioade en in lêste goal in minút foar tiid betsjutte dat de wedstryd yn 3-6 einige.
Spilers fan de Flyers
Oan it toernoai, hâlden op sneon en snein, diene ek Düsseldorfer EG en in Nederlânsk team mei. Dat lêste team bestie út Nederlânske spilers fan Tilburg Trappers en UNIS Flyers fan It Hearrenfean. Fischtown Pinguins berikte sneon de finale troch mei 4-1 te winnen fan Düsseldorf. Team NL wie ticht by in stunt tsjin Krefeld. Nei 60 minuten wie de stân 2-2. De Dútsers wûnen lykwols nei penaltyshots.
De wedstriid om it tredde plak op sneintemiddei tusken Düsseldorfer EG en Team NL einige yn winst (4-0) foar Düsseldorf.


description: By de Run van Winschoten wie it noch net foar elkoar, mar atlete Hinke Schokker fan Eastermar hat har lisinsje no binnen.

title: Atlete Hinke Schokker hat no wol in wedstriidlisinsje

maintext: Se hie nammentlik gjin lisinsje. Al tocht Schokker wol dat se dy hie. Yn it mailferkear wie wat mis gien. "Dejinge dy't dêr oer gie, wie op fakânsje, dus is it lizzen bleaun. Mar ik ha no in mail krigen dat it yn oarder is", seit Schokker. Har trainer Hugo Veenker hat by Schokker har club, AV Heerenveen, in oanfraach dien foar in lisinsje.


description: De gemeente wol graach dat tunen wer griener en natuerliker wurde. Dêrby kieze se foar in positive benadering.

title: Túnambassadeurs oan de slach yn Smellingerlân

maintext:
Net allinnich om't soks moaier is, mar om't it bydraacht oan de biodiversiteit en in bettere ôfwettering. Sels besiket Smellingerlân it goeie foarbyld te jaan troch oeral yn de iepenbiere romte grien ta te passen dêr't it kin.
Partikulieren
Mei spesjale túnambassadeurs wolle se no ek partikulieren bystean. Dizze ambassadeurs hawwe perfoarst net as taak om minsken oan te sprekken dy't sa'n betontún ha.


description: De Fryske boer yn Teksas is wer lokkich yn de leafde.

title: Boer Olke oer nije leafde: "Ik bin hiel bliid dat ik har moete ha"

maintext:
De boer, oarspronklik fan Aldhoarne, is bekend wurden troch it telefyzjeprogramma Boer zoekt Vrouw. De Middei fan Fryslân belle mei him, fanwege it tiidsferskil is it by him noch moarns. "Ik sit krekt oan in bakje kofje, lekker bûten, mei Hilda." Hy is wer hiel gelokkich mei syn nije leafde. "Ik bin hiel bliid dat ik har moete ha, dat hie ik net ferwachte. Hilda is in Nederlânske frou dy't hjir wennet. Ik woe graach in Nederlânske frou.
Moeting
"Se kondolearre my mei Karen en woe wolris in bakje kofje dwaan. Dat ha we dien en ik ha har útnûge om te iten. Dat ha we in pear kear dien en en it klikte goed." No sil it pear trouwe. "Inpear wiken lyn binne we ferloofd."
Hilda komt fan in tulpebollekwekerij út West-Friesland en wit wat it wurk op in pleats ynhâldt. "Se moast wol wenne, mar wol moai dat se it begrypt, de drokte en dêr bin ik bliid mei. Se hat dêr wol feeling mei."
Trouwerij
Ein dit jier of begjin takom jier is de trouwerij. "Dy hâlde we thús, as it waar meisit." Hilda hat noch gjin jurk. "Safier binne we noch net, we dogge moai rêstich oan." Se wenje ek noch net by elkoar. "Hilda komt in pear dagen yn de wike del, se wennet op twa-en-in-healoere riden hjirwei." Oft se op houliksreis geane, wit Olke noch net. "Dêr ha we it noch net oer hân, miskien in pear dagen."
Stipe
Olke is hiel wiis mei alle stipe dy't er ek út Fryslân krigen hat. "Tank foar alle support, ik ha in soad kaarten krigen mei it grutte ferlies en no ek wer positive berjochten op dit nijs. Dat docht my wol goed."


description: De man stuts de dyk oer, doe't er troch in auto rekke waard. Hy kaam op de njonkenlizzende dyk telâne.

title: Fuotgonger ferwûne by oanriding op sebrapaad yn Ljouwert

maintext: By in oanriding yn Ljouwert is in fuotgonger ferwûne rekke. De man stuts de dyk oer, op in sebrapaad, doe't er troch in auto rekke waard. It slachtoffer kaam op de njonkenlizzende dyk telâne.


description: Ferline jier binne jongeren yn kritike tastân yn it sikehûs yn Ljouwert bedarre.

title: Waadhoeke warskôget foar drankmisbrûk by Agraryske Dagen

maintext:
De gemeente Waadhoeke warskôget yn in brief âlden fan minderjierrige jongeren foar drankmisbrûk by de Agraryske Dagen. Neffens de gemeente is der foarich jier in opfallend soad alkohol dronken. Guon jongeren binne doe yn kritike tastân yn it sikehûs yn Ljouwert bedarre.
Yn it brief skriuwt de gemeente ek dat foarich jier filmkes fan dronken jeugd op Facebook en oare sosjale media ferskynd binne. Soks kin pestgedrach en sjantaazje útlokke. De gemeente ropt âlden op om it probleem besprekber te meitsjen. De Agraryske Dagen wurde fan 19 oant en mei 23 septimber hâlden yn Frjentsjer.


description: De plysje trof yn de auto fan de 37-jierrige man harddrugs oan.

title: Man út Aldeboarn oanholden foar drugsbesit

maintext:
De plysje hat woansdeitejûn in 37-jierrige man út Aldeboarn oppakt om't er harddrugs by him hie.
Der wie in melding binnenkaam dat de man op de Bohrlaan op it yndustryterrein Azeven yn Drachten ûnder ynfloed op strjitte omhong. Yn syn auto trof de plysje speed oan. De fertochte sit fêst foar fierder ûndersyk.


description: Beide klassemintswinners koene al foar de finale fan de Aldehoupartij genôch ôfstân nimme fan harren direkte konkurrinten.

title: Triemstra en Scheepstra winne klassemint en Aldehoupartij

maintext:
Taeke Triemstra wûn op de Aldehoupartij yn in alles of neat partij fan syn direkte konkurrint Tjisse Steenstra. Beide keatsers hiene oan it begjin fan de partij 55 punten, en Steenstra bleau troch it ferlies tsjin Triemstra op dat oantal stean. Triemstra komt troch de winst op in puntetotaal fan 58. Wêrmei't de klassemintswinst offisjeel binnenhelle wie. Triemstra moat de finale noch keatse. Steenstra jout yn ûndersteande fideo in reaksje op de striid tusken him en Triemstra.
De úteinlike oerwinning fan de Aldehoupartij gie nei it partoer fan Jelle Attema, Taeke Triemstra en Haye Jan Nicolai. Yn de finale wiene sy mei 5-3 6-6 te sterk foar it partoer fan Menno van Zwieten, Gabe-Jan van Popta, en Thomas van Zuiden.
De tredde priis wie foar it partoer Arnold Zijlstra, Pier Piersma en Erwin Zijlstra.


title: Bestelbus sjit meters troch nei oanriding yn De Westereen

maintext: Op de Tolwei by De Westereen wie der tongersdeitejûn in ûngelok mei in bestelbus en in auto. De bestelbus woe ôfslaan nei in tankstasjon, mar op dat stuit helle in achteropkommende auto de bestelbus krekt yn. Dêrtroch botsten de twa auto's by elkoar op.


description: Nei moannen fan tarieding is de grutte produksje De Stormruiter sneontejûn yn premjêre gien.

title: Pikefel en oade oan Frysk hynder: reaksjes op De Stormruiter

maintext:
De teäterfoarstelling De Stormruiter sil ein dit jier ek te sjen wêze by Omrop Fryslân. Sa kin elkenien dy't it hynstespektakel dizze wiken misse moat en besikers dy't noch in kear neigenietsje wolle it stik besjen. Foar de registraasje fan it teäterspektakel, dat yn septimber en oktober opfierd wurdt, wurket Omrop Fryslân gear mei Omroep MAX.
It ferhaal fan De Stormruiter giet oer de ivige striid fan Nederlân tsjin it wetter en de bysûndere ûntsteansskiednis fan it Fryske hynsteras. Yn it teäterstik binne rollen foar ûnder oaren Ellen ten Damme, Jelle de Jong, Freark Smink, Hilbert Dijkstra, Joop Wittermans en mear as hûndert Fryske hynders.


description: Sy spylje sneon om 20.00 oere op Thialf om de Ron Bertelingskaal, de supercup fan it iishockey.

title: UNIS Flyers tsjin HIJS Hokij is 'Wedstriid fan de wike'

maintext:
"De UNIS Flyers hawwe de Ron Bertelingskaal noch nea wûn, nettsjinsteande meardere kearen yn de finale", seit sportferslachjouwer Andor Faber. "Boppedat hawwe de Feansters noch in rekken iepenstean mei HIJS Hokij, want ferline jier wûn dy ploech alle wichtige prizen. Dus rekkenje der mar op dat de UNIS Flyers sneon wat sjen litte wolle!"
Angstgegner
HIJS Hokij mei in 'angstgegner' neamd wurde foar de UNIS Flyers. Ferline seizoen ferlearen de Feansters sawol de bekerfinale, de wedstriid om de Nederlânske titel as it duel om it kampioenskip yn de BeNe-league fan de ploech út Den Haag. Slagget it de ploech fan trainer Mike Nason no wól om HIJS Hokij te ferslaan?
Omrop Fryslân stjoert de wedstriid sneontejûn 20.00 oere live út op de webside en yn de Omrop-app.


description: It positive resultaat fan de Gordyksters is de twadde winst fan it seizoen.

title: LDODK wint thús fan AW/DTV

maintext:
Ambysje
By LDODK stiet Henk Jan Mulder as trainer-coach foar de groep. Mulder wie ferline seizoen earst assistint fan Erik Wolsink, mar doe't dy yn maart ûntslein wurde naam Mulder as ynterim syn taken al oer. Mulder en LDODK binne ambisjeus en wolle dit seizoen op alle fronten meidwaan foar de prizen.


description: It ûngelok barde tiisdeitemoarn yn Goutum. It is net dúdlik wat der krekt bard is en hoe't it slachtoffer der oan ta is.

title: Ferwûne persoan by ûngelok nijbouhûs

maintext: By in ûngelok oan it Bouweslân yn Goutum is tiisdeitemoarn in persoan ferwûne rekke. It ûngelok barde by wurk oan in nijbouwenning. Meardere helptsjinsten, wêrûnder in traumahelikopter, binne oproppen om it slachtoffer te helpen. It is net dúdlik wat der krekt bard is en hoe't it slachtoffer der oan ta is.


description: De provinsjes lykje bot opinoar en dêrom wolle de bestjoerders gearwurkje. In Siuwske delegaasje wie moandei yn Fryslân.

title: Fryslân en Seelân wolle mei-inoar jongerein entûsjast meitsje foar polityk

maintext: De provinsje Fryslân wol tegearre mei Seelân in kampanje ûntwikkelje om jongerein fan 16 en 17 jier âld yntinsiver te belûken by it iepenbier bestjoer. De provinsjes wolle de jongeren útdaagje mei '#doemeecratie' Dat is ien fan de útkomsten fan in besite fan in delegaasje Siuwske bestjoerders oan Fryslân.


description: Patrick Koekebakker (22) is út Almere-Haven wei yn in motorboat de Iselmar op gien, mooglik nei Heech, seit de plysje.

title: Man út Easthim wurdt sûnt in wike fermist

maintext: De 22-jierrige Patrick Koekebakker fan Easthim wurdt sûnt 6 septimber fermist. Dy tongersdei is er út Almere-Haven wei yn in motorboat de Iselmar op gien, mooglik nei Heech. De boat hjit Clara, is wyt, mei in blau doek achterop. Patrick Koekebakker is 1.90 meter lang, hat in meager postuur en blond hier.


description: Kijlstra Ambulancezorg ferfangt de 28 ambulânses. Freed wurdt de earste ûntbleate troch kommissaris fan de Kening Arno Brok.

title: Kijlstra komt mei nije ynnovative ambulânse

maintext:
De ambulânse is ûntwikkele en boud troch it bedriuw Visser yn Ljouwert. It giet om in saneamde ALS Crafter Ambulânse. Yn de rin fan it jier krijt Kijlstra mear ambulânsen fan dit type. Yn totaal hat Kijlstra 28 ambulânsen dy't mei-inoar 32.000 ritten yn 't jier meitsje.
Dêrmei is Kijlstra de grutste oanbieder fan ambulânsesoarch yn Fryslân. Der wurkje yn totaal sa'n 190 meiwurkers.


description: It Ryk hat dalik in miljoenesubsydzje klear te lizzen, mar mooglik hawwe frijwilligers gjin tiid om dat oan te freegjen.

title: "Gemeente moat helpe mei oanfraach sportsubsydzjes"

maintext: De direkte oanlieding foar it foarstel fan it CDA is de nije subsydzje fan it ministearje fan Folkssûnens, Wolwêzen en Sport. Yn dy regeling is mar leafst 87 miljoen euro beskikber. Dêrmei soene amateursportklups bot holpen wurde. Sa soene bygelyks gebouwen en fjilden opknapt wurde kinne. Foar dy subsydzjepot jildt op is op, dus neffens it CDA moatte de ferieningen der gau by wêze.


description: De kennis fan bedriuwen en ûnderwiisynstellings yn Noard-Nederlân kin folle better bondele wurde. Dêrom is yn Grins tongersdei Northern Knowledge iepene, i

title: Fryske ûnderwiisynstellings moatte gau oanslute by Northern Knowledge

maintext:
Northern Knowledge is in kennissintrum dat opset is troch de Ryksuniversiteit Grins (RUG), it UMCG en de Hanze Hegeskoalle. It sintrum stiet op it terrein fan de RUG. Dêr wurdt kennis fan bedriuwen en ûnderwiisynstellings bondele om sa de ekonomy yn it Noarden te fersterkjen. Dat bart no fierste min en sa giet kennis ferlern. Tongersdei is it kennissintrum offisjeel iepene.
Banen
Foar de ûntwikkeling fan de ekonomy yn it Noarden is sa'n gearwurking needsaaklik. Neffens direkteur Annemieke Galema smyt it hoe dan ek banen op: "Ja, want troch de gearwurking wurdt eltsenien sterker en dan kinne jo folle better oanheakje by de wrâld fan no." It is de bedoeling dan ek grutte fraachstikken oan te pakken en te sykjen nei oplossings. Sa wurdt sjoen nei de enerzjytransysje en de sûnenssektor, it saneamde Healthy Aging. "Tink dan dêrneist oan wetter en hoe't se dêr by Wetsus mei dwaande binne. Betink dat jo kennis dêrwei wer bondelje kinne mei in bedriuw út Drinte."


description: Sleat yn 'e skynwerpers op lanlike Iepen Monumintedei.

title: Iepen Monumintedei: Sleat stiet sintraal yn De Fryske Marren

maintext: It is dit wykein lanlik Iepen Monumintedei en de stêd Sleat is yn de gemeente De Fryske Marren monumint fan it jier. Dêrmei hat de gemeente no ek in lyts bytsje in eigen kulturele haadstêd, sa is it idee fan de wurkgroep Historisch Erfgoed De Fryske Marren.


description: Mei oranjekoeke en flaggetsjes waard de 70.000 besiker freedtemoarn ferwolkomme.

title: Swimbad Mounewetter ferwolkomt 70 tûzenste besiker

maintext:
Moaie waar
It is noch net earder bard dat der safolle minsken in besite brochten oan de Mounewetter. Ofrûne jier hiene se 50.000 besikers. Dat wie neffens it swimbad ek al moai, mar dêr woene se graach oerhinne. It moaie waar dizze simmer hat foar it grutte besikersoantal soarge. Op in simmerske dei hiene se 2400 besikers.
Dit wie wol in hiel soad, mar se koene neffens de Mounewetter allegear in plakje fine yn en rûnom it swimbad. Troch de goeie saken dit jier hat it swimbad in buffer opboud wêrtroch de kosten foar in kaartsje ek takom jier leech bliuwe en elkenien de kâns kriget om te swimmen.


description: In ympresje fan it iepenloftspul fan Earnewâld: Myn skip. Oer hûndert jier skûtsjehistoarje.

title: Iepenloftspul Earnewâld: Myn skip, in ympresje

maintext:
Age Veldboom hat Myn skip betocht, en yn it foar in hiel stik fan de organisaasje op him nommen. Hy is no ek wat drok yn de holle, hat him de holle ek al stompt. It wie de bedoeling dat er syn teksten oefenje soe, mar ja, hy hat mei bern skûtsjes fan papier makke yn it skûtsjemuseum. "Dat wie ek prachtich", seit er blierkjend. Hy fynt it moai om te sjen hoe't elkenien syn bêst docht om alles op tiid klear te krijen foar de premjêre. In ploech fan it skûtsjemuseum makket de pontons. "Dan bouwe se mei dat hout, slaan se op dat izer, en dat klinkt sa moai. Dan wurd ik wol hiel bliid", seit Age. "Mar ja, it is wol in soad wurk."
Age is de ferteller yn it stik, tegearre mei Harmen Brouwer. Age stiet foar it âlde en Harmen foar it nije. Yn it stik sil Harmen de beurtfeart fan Age oernimme, mar dan sûnder syn skip. Hy hat in frachtwein kocht. Age, de âlde ferteller, begrypt dêr neat fan. "Sa'n auto sûpt benzine, de wyn is fergees."


description: Har ferrassend winnende tiid wurdt no dochs offisjeel erkend troch de Atletiekunie.

title: Winnende tiid Hinke Schokker yn Winschoten dochs noch erkend troch Atletiekunie

maintext: Schokker seit dat se net sa goed wit wat dizze offisjele tiiderkenning no krekt foar har betsjut. Se hat noch wol in berjocht krige fan Sameena van der Mijden, dy't as twadde binnenkaam en dy't wol in wedstriidlisinje hat, dat se de medalje wol fan har krije koe. Mar dat wol Schokker net. Van der Mijden bliuwt yn boeken stean as nasjonaal kampioen op de 100 kilometer.


description: De Amerikaanske skriuwer is in pear dagen yn Fryslân en wie sneon by de premjêre fan De Stormruiter.

title: Dan Brown is bot ûnder yndruk fan Eise Eisinga Planetarium

maintext:
De heit fan de skriuwer wie ek mei. Dy hat Dan as bern in soad oer stjerrekunde ferteld. Direkteur Adrie Warmenhoven hat beide manlju wiidweidich ferteld hoe't it planetarium út de 18de iuw wurket.
De Amerikaanske skriuwer is in pear dagen yn Fryslân fanwege de premjêre fan De Stormruiter, sneontejûn. Hy wie sneon oerdeis yn it Fries Museum en krige in rûnlieding troch de stêd. Ek it planetarium woe er graach sjen.


description: De rjochter hat de man út Easterwâlde in winkelferbod oplein. Hy mei net mear yn winkels komme dêr't boeken, dvd's en cd's ferkocht wurde.

title: Boekedief mei net mear yn boekewinkels komme

maintext:
De man hat in autistyske stoarnis en is neffens saakkundigen sa'n bytsje ferslaafd oan it stellen fan boeken. Syn hiele hûs stiet der fol mei. De fertochte is al faker feroardield. Hy hat ek in enkelbân om foar te kommen dat er de fout wer yn giet.
Njonken it winkelferbod krijt de man in wurkstraf. En hy moat him behannelje litte. De rjochter hat ek bepaald dat er de enkelbân hâlde moat.


description: De brân begong yn in sliepkeamer. De brânwacht is teplak mei korpsen út Fryslân en Drinte en joech it sein 'brand meester'.

title: Wenningbrân oan de Hearewei ûnder kontrôle

maintext: De brân yn it hûs oan de Hearewei yn Donkerbroek is ûnder kontrôle. De brânwacht joech it sein 'brand meester'. De brân waard al ridlik rap opskaald nei 'middelbrân'. Korpsen út Fryslân en Drinte wiene beide te plak.


description: "It keatsseizoen 2018 sit derop. It seizoen waard sawol by de manlju as by de froulju dominearre troch ien partoer."

title: Geert fileart #8: Werom- en foarútsjen

maintext:
"It keatsseizoen 2018 sit derop. Tiid om efkes werom en foarút te sjen.
It seizoen waard sawol by de manlju as by de froulju dominearre troch ien partoer. By de manlju wie dat fansels it partoer fan Gert-Anne van der Bos, Taeke Triemstra en Tjisse Steenstra. Achttjin kear stienen sy yn de finale en trettjin kear gie de krâns om de nekke fan dizze trije keatsers. It is dan ek gjin wûnder dat sy it klassemint dominearje.
Triemstra kaam úteinlik as winner út de bus, troch yn in streekrjochte konfrontaasje op de Aldehoupartij syn maat Steenstra om de preemje te ferslaan. Triemstra pakt dêrmei al foar de sânde kear (!) yn syn karriêre it klassemint. Dit jier mei 58 punten. In geweldich moyenne. Hy ûnderstreket dêrmei de klasse keatser dy't hy is.
Triemstra hat de nedige problemen mei syn liif, mar de goeie medisinen en in optimale libbenswize soargen derfoar dat de 35-jierrige Sint-Jabuorster keatser dit jier topfit wie. Taeke (no 738 punten) is noch altyd in genot om nei te sjen en let op: Hy wurdt de nije nûmer trije yn it klassemint fan alle tiden. Sake Saakstra (770 punten) en Wybren van Wieren (785 punten) witte dat sy foarby stutsen wurde sille troch dizze topper. Want salang keatst Taeke echt noch wol troch. Noch 47, of leaver noch: 48 punten te gean. It kin yn ien seizoen helle wurde.
Foar Steenstra, ferliden jier noch dield klassemintswinner, wienen de druven wat soer. It ferlies op de Aldehoupartij wie dochs wol in tikje. Der optimaal wêze as it derom giet is normaal sprutsen in kwaliteit fan Tjisse, mar dit jier wie dat twa kear net it gefal: yn de finale fan de PC en om de preemje op de Aldehoupartij. Djoere misserkes yn in fierder geweldich seizoen foar de rising star út Bitgummole. Hy is it boechbyld fan de takomst, mar moast dit seizoen dochs noch efkes bûge foar Kening Triemstra.
Gert-Anne van der Bos besleat in roerich seizoen dochs noch mei in tredde plak en dat betsjut al foar de tsiende kear yn syn keatskarriêre op rige in plak yn de top trije! Dat is net mislik. De opslagger hat yn de 'pikorde' in fear litte moatten, mar skikt him yn syn rol en is mei sokke maten fansels hast fersekere fan sukses, al moat der wol by sein wurde dat Gert-Anne yn de twadde helte fan it seizoen konstanter begûn te wurden. It bliuwt foar my wol de fraach hoe lang Van der Bos dy ûnderhearrige rol spylje wol. Mar foarlopich bliuwe de trije by elkoar (sukses is as balsem foar liif, geast en beurs) en de konkurrinsje moat der mar tsjinoan.
Dy konkurrinsje moat dan nei alle gedachten benammen komme fan Hans Wassenaar. Ek dit seizoen hat hy syn ambysjes ('de oranje shirts moatte der ôf keatst wurde') net echt wiermeitsje kinnen. Mei Enno Kingma en Renze Hiemstra binne der te min oerwinningen (fjouwer) helle om fan in suksesfol seizoen te praten. Hans Wassenaar moat takom jier mear dwaan as dit jier, oars krijt hy it predikaat 'ivich talint', al is dat foar in keatser mei it klaverke fjouwer yn syn besit fansels net in hiel terjochte kwalifikaasje. Mar hy wit sels ek dat it dit seizoen te min wie. Mei Marten Bergsma as nije opslagger sil der grif hoop op bettere tiden wêze. Lit it mar sjen, jonges.
By de froulju wie it allegear noch tinner as by de manlju. Ilse Tuinenga, Sjanet Wijnja en Manon Scheepstra wienen by far de bêsten. Al dienen de susters Sybrandy en Marrit Zeinstra noch sa har bêst, sy moasten úteinlik dúdlik de meardere erkenne yn de konkurrinten. Scheepstra is de klassemintswinneres mei 65 punten. In sieraad foar it frouljuskeatsen, dat yn de breedte o sa smel is.
Twa toppartoeren, dan in skoft neat en dan de rêst. Soarchlik! Wiljo Sybrandy hâldt der mei op; sy kiest foar de maatskiplike karriêre. Sy sil libje moatte mei it idee dat sy noait de PC winne kinnen hat. Ik haw it idee dat soks by Wiljo wol slagje sil, al bliuwt it spitich foar in keatster fan har klasse. Mar je krije ek yn de keatssport no ienris lang net altyd wêr't je op hoopje. Freegje dat bygelyks mar ris oan Gerben Okkinga.
As je sa de hichtepunten in bytsje oereagje, dan soenen je it gefoel krije kinne dat it mei it keatsen foar wûnder giet. Mar neat is minder wier. Lykas sein: de top is sawol by de manlju as de froulju te smel, de publike belangstelling nimt noch altyd ôf en de belibbing is soms fier te sykjen. It wie bepaald net altyd in 'pretje' op de keatsfjilden. Boppedat liket de solidariteit ûnder ferienings rjochting KNKB ôf te nimmen. Leden wurde feroare yn donateurs, sadat der gjin ôfdracht oan it keatsbûn plak hoecht te finen. Tsja, dat is de dea yn de pot fansels.
Der moatte maatregels komme en rap in bytsje. Ik hoopje dat de bestjoerders en direksje fan de KNKB dat no sa ûnderwilens wol yn it snotsje hawwe. It is twa minuten foar tolve. Aksje yn de tint!
Mear elan. Tink iepen en hannelje dêrnei. Net te benaud wêze om troch te pakken. Nim it listje fan de groep-Johan Okkinga derby en je hawwe al in oantal saken dy't foar ferbettering soargje sille. Ynfiere dy hap!
En ik wit dat de ranking by de KNKB-jonges en -fankes hillich is, mar dy moat op de skop. Yndividuele keatsers krije troch dat partoerpuntesysteem fierstente min kânsen om har ek op it heechste nivo te ûntwikkeljen. Dus pleitsje ik nochris om dy ranking fan tafel te heljen. Fuort dermei en de plannen fan groep-Okkinga oppakke. Dy hawwe ek wol nammen fan ûnôfhinklike, kundige TC-leden op papier. Meie se by de KNKB grif wol brûke. Dan wurde de keatsers net mear oanstjoerd troch in kompjûter, mar troch minsken. Dat past folle better by dizze lytse sport.
En oer brûken sprutsen: as jo no mannen as Okkinga, Brandsma, Bleeker en Vlietstra en kundige TC-leden brûke wolle yn de takomst: brûk se dan goed. En set se net fuort yn it logge, sjerpige (kommisje)systeem dat KNKB hjit. Dan wurde se wei. Jou se de romte. Jou se ferantwurdlikens. We hawwe se mear dan nedich.
By LKC Sonnenborgh sit no in oantal ambisjeuze jonge bestjoerders. Under lieding fan foarsitter Karel Nijman brûze dy mannen fan enerzjy. De Aldehoupartij moat werom nei de snein, fine sy. En dat fyn ik ek. De LKC-mannen tinke dat soks ek barre sil, mar yn de foarlopige aginda stiet de partij noch op sneon! Wêz wach, mannen fan LKC!
Yn dy aginda stean ek wer kwealik trochelkoar-lotterspartijen. Ek dat moat oars, want dan jouwe jo ek de oankommende talinten de kâns op sukses. Sjoch mar nei de lêste twa partijen fan dit seizoen. O sa belangryk om dy jonge keatsers derby te hâlden. En yn kombinaasje mei de nije junioarekompetysje soe dat wolris hiel goed útpakke kinne. En o ja: wa't op nivo keatse wol, hat ek ferplichtings. Dus de frijbliuwendheid moat der ek efkes út. "Logisch", soe Johan Cruijff sizze.
Ik bin benijd hoe slachfeardich de KNKB-bestjoerders en -direkteur (oant no ta nochal 'flets' de earste 9 moanne) de kommende moannen wêze sille. Wy sille se folgje en ek yn de wintermoannen, as it nedich is, ûnder it fergrutglês fan Geert fileart lizze."


description: Jagers meie tenei gjin swarte krieën mear fange mei in saneamde fangkoai. De rjochter hat de Faunabeskerming yn it gelyk steld.

title: Krieëfangkoai ferbean yn Fryslân

maintext: Jagers meie tenei gjin swarte krieën mear fange mei in saneamde fangkoai. De Ljouwerter rjochtbank hat de Faunabeskerming freed yn it gelyk steld. Dy klup hie in saak oanspand tsjin it beslút fan de provinsje Fryslân om de swarte krie te fangen en ôf te meitsjen.


description: Postma is favoryt yn de Finn, dus in grutte ferrassing is it net. Syn foarsprong op de earste achterfolger, Eric Bakker, is lykwols lyts.

title: Pieter-Jan Postma oan kop nei earste dei iepen NK

maintext:
Postma is favoryt yn de Finn, dus in grutte ferrassing is it net. Syn foarsprong op de earste achterfolger, Eric Bakker, is lykwols lyts: ien punt.
Freed einige Postma ien kear as twadde en twa kear as fiifde. De float sylt sneon de folgjende trije races. De lêste twa races binne snein.


description: Yn it Amerikaanske Tryon begjint amazône Rixt van der Horst fan Grou om healwei seizen oan har yndividuele proef op it WK dressuer.

title: Rixt van der Horst begjint woansdei oan har WK dressuer

maintext:
Fjouwer jier lyn pakte Van der Horst twa wrâldtitels op de ûnderdielen yndividuele proef en de kür. De ferwachtingen binne no wer heech ek al rydt Van der Horst op in oar hynder as doe. Mei Uniek helle se doe har wrâldtitels. No rydt se op Findsley.
Letter dizze wike docht Rixt van der Horst ek noch mei oan de kür en de lannewedstriid. Dêr kin it Nederlânske team in plakje feilich stelle foar de Olympyske Spelen fan 2020.


description: It giet om spulferdieler Noah Groen en small forward Bjorn de Vries. Dy spilen ferline seizoen yn Litouwen.

title: Seleksje Aris is kompleet mei twa nije oanwinsten

maintext:
It giet om spulferdieler Noah Groen en small forward Bjorn de Vries. Dy spilen earder beide by RTC Noord, in opliedingstrajekt foar jonge basketballers.
Oare nije spilers yn de seleksje fan trainer Tony Van den Bosch binne ûnder oare Sjoerd Koopmans en Bas Veenstra. Koopmans komt oer fan it Grinzer Donar en Bas Veenstra fan Zamora, dat op it tredde nivo yn Spanje spilet.


description: Hoe sjocht iten derút dat makke is troch in 3D-printer?

title: FIDEO: Restaurant Jan Smink giet tongersdei iepen mei primeur

maintext: Topkok Jan Smink iepenet tongersdeitejûn yn Wolvegea syn eigen restaurant. It spesjale dêroan is dat guon fan syn gerjochten út de printer komme. Net alle iten is dêr geskikt foar. It moat de goede dikte en konsistinsje hawwe, lykas bygelyks knolselderijsmots. De printer makket dêr in moai patroan fan, mei as ûndergrûn in matsje fan silikoanen. As de print klear is, giet it sa de kuolling yn. Komme de gasten, dan leit de kok it gerjocht efkes ûnder de waarme lampen en dêrnei kin it optsjinne wurde..


description: It plein hie in skjinne entree fan de stêd wêze moatten, mar de fytsgaos fersteurt dat byld. De gemeente sil maatregels nimme

title: Ljouwert wol ein meitsje oan fytsgaos op stasjonsplein

maintext:
It is faak sa dat as ien syn of har fyts der delset, oaren dat ek dogge, seit Johan de Jong fan de gemeente Ljouwert. Miskien witte minsken it net, miskien nimme se it risiko, mar it is net de bedoeling. Want meist hjir hielendal gjin fytsen pleatse, dêr is de fytsekelder foar.
It is krekt wer begûn nei de skoalfakânsje en miskien moatte minsken der noch oan wenne of moatte wy dúdliker wêze. Hoe dan ek, wy sjogge dat it no al in pear wiken sa is en wy besyklje der wat oan te dwaan. Takom wike bepale wy wat de bêste manier is. Dat kin op meardere manieren: bygelyks mear foarljochting troch mear buordjes of miskien moatte der minsken mei heskes stean. Wy wolle in yntree dy't moai, skjin en oersichtlik is. Op it momint dat it begjint te fersloeren, moatte jo optrede. Wy hifkje in tal mooglikheden en takom wike beslút wethâlder Friso Douwstra hokker maatregels der komme.


description: By Deltares yn Delft binne golven loslitten op de stikken Fryske seedyk om te sjen hoefolle it asfalt ha kin. En dat is folle mear as Wetterskip Fryslân ea

title: Seediken sterker as tocht

maintext: It asfalt op ús seediken is in stik taaier as Wetterskip Fryslân tocht. Ferline jier binne der stikken asfalt út de dyk seage by Lauwerseach. Dy binne nei it laboratoarium fan Deltares yn Delft brocht. Dêr is der fan alles op loslitten, benammen in hiel soad wetter. Dêrút docht bliken dat it asfalt sterker is as earder skatten. Dat hat gefolgen foar de beoardieling fan seediken yn hiel Nederlân. Diken wurde hjirtoch minder gau ôfkard en dat kin miljoenen euro's skele, omdat it ûnderhâld útsteld wurde kin.


description: Op social media, en yn de kommunikaasje nei de parse ta sil de plysje minder wiidweidich ynformaasje jaan oer saken.

title: Beheinde kommunikaasje fan de plysje foar bettere CAO

maintext:
Op har eigen twitteraccount meldt it team dat it account op swart set is en der dus gjin berjochten mear dield wurde. Dat hat te krijen mei it cao-konflikt. De plysjes fiere al langere tiid aksje foar in bettere cao. Se wolle mear lean en in legere wurkdruk.
De plysjebûnen roppe ek op om allinnich noch in parse-alarm ôf te jaan by grutte ynsidinten of ûntwikkelingen yn it cao-oerlis. Sjoernalisten dy't de plysje belje oer bygelyks oanridingen of lytse ynsidinten kinne nul op it rekest krije. By grutte saken wurde de media wol te wurd stien.


description: In nije gokhal yn Drachten moat oan strange easken foldwaan, fynt boargemaster Van Mourik. Sa moat de eksploitant in ferslavingsoanpak hawwe.

title: Tom van Mourik: "In kasino mei restaurant en poadium foar artysten"

maintext:
Nivo
"Ik tink dat tweintich of tritich automaten yn in grutte hal net safolle keunst oan is. Moatst sjen hokker type kasino echt in oanfolling betsjut op it oanbod dat in plak te bieden hat. Sit der in restaurant by of kinne der artysten optrede? Is it in bytsje in leuk nivo?
Groei
Van Mourik tinkt dat der wol merk foar is yn Drachten. "Frij resint is yn Drachten in wrâldrestaurant iepene mei 560 stuollen. Foar safier't ik wit, sit it dêr alle jûnen sa goed as fol. As ik sjoch nei wat der op de Kaden yn Drachten oan hoareka sit, dan sjoch ik dêr ek in begjin fan in leuke ûntwikkeling. Van der Valk is dwaande mei in plan foar in 35 meter hege toer, foar in part op it plak fan it hotel fan no. Dus dêr sit wol potinsje. Smellingerlân en Drachten groeie. Wat wurkgelegenheid oanbelanget docht Drachten it tige goed. Dêr heart ek in bepaald foarsjenningsnivo by."
Ferslavingsbelied
Van der Horst fan de SP sei dat der sjoen wurde moat nei it maatskiplik draachflak en nei de skulde- en ferslavingsproblematyk. Dat fynt Van Mourik in goede saak. "Moatst mei takomstige ekploitanten yn petear om nei te freegjen wat harren ferslavingsbeleid is."
"Yn in plak fan 45.000 ynwenners, yn in gemeente fan 55.000 ynwenners, in sintrumgebiet fan, ik leau, 150.000 ynwenners is plak foar in kwalitatyf heechsteand en goed kasino."


description: De Fryske aktrise spilet in haadrol yn it teäterstik Aan de Andere Kant, oer de Molukkers dy't yn de jierren fyftich nei Nederlân kamen.

title: Nynke Heeg oer Moluksk teäterstik: "Noch safolle fragen en net ferwurke emoasjes"

maintext:
Hoe fielt it om je heitelân te ferlitten en tûzenen kilometers fierderop in nij bestean op te bouwen? Hoe dogge je dat dan? Fêsthâlde oan je eigen taal en kultuer of je oanpasse oan it nije heitelân? Teäterfoarstelling Aan De Andere Kant, dy't woansdeitejûn yn de Molukske tsjerke fan Appingedam yn premjêre gien is, giet oer dy wrakseling. It is it earste diel fan in trijelûk oer de Molukske mienskip. De oare twa dielen wurde yn 2019 opfierd.
Akteurs Roger Goudsmit en Nynke Heeg spylje it Molukske echtpear Theus en Gabriela Melanesy, dat yn 1951 mei de boat de oertocht makket nei Nederlân. Sa'n 12.500 Molukkers, benammen KNIL-militêren mei harren famylje, makken dy reis ek wurlik yn dy tiid. Mei it idee om nei seis moannen wer werom te gean nei (it eardere) Nederlânsk-Ynje as it dêr feiliger foar de Molukkers wêze soe. It hjoeddeistige Yndonesië wie tusken 1819 en 1945/1949 ûnderdiel fan it Nederlânsk keninkryk. In soad Molukkers sieten yn it Koninklijk Nederlânds Indisch Leger (KNIL), fochten en wienen loyaal oan de Nederlânske kroan.


description: De spits begjint freed yn de basis by SC Cambuur yn de wedstriid tsjin RKC Waalwijk.

title: Hake beleanet Karim Rossi foar goeie ynfalbeurten

maintext: De trainer kin yn elts gefal net beskikke oer Andrejs Ciganiks, dy't op paad is mei Letlân ûnder de 21 jier. De blessearre Matthew Steenvoorden hat dizze wike noch net mei de groep meitraind en ûntbrekt tsjin RKC. Daan Boerlage is wer op de weromwei nei syn blessuere, mar hy sit freed noch net by de seleksje. Dêr stiet tsjinoer dat Nigel Robertha weromkomt yn de seleksje. Hy miste de ôfrûne wiken troch in blessuere.


description: De hurdfytser út Kollum wie oer acht wedstriden de bêste jonge fytser en de bêste klupfytser.

title: Hartthijs de Vries wint twa einklasseminten Topcompetitie

maintext: Hurdfytser Hartthijs de Vries is de einwinner wurden fan twa klasseminten yn de Topcompetitie. Dat is in kompetysje mei acht Nederlânske hurdfytsklassikers. Snein wie yn Kerkrade de lêste fan dy acht wedstriden. De Vries wie oer acht wedstriden de bêste jonge fytser en de bêste klupfytser.


description: Troch de drûchte ha de boeren net genôch fretten foar de winter en moatte se dat ynkeapje. Dat kostet in soad jild.

title: LTO Noord wol fergoeding foar guozzeskea ek yn oktober

maintext: Boeren moatte dit jier folslein fergoede krije foar de guozzeskea. Dat fynt de agraryske belange-organisaasje LTO Noord. De moanne oktober wurdt no faak net fergoede en boeren litte it faak sa, omdat se al genôch fretten ha foar de winter. Mar dit jier is dat troch de drûchte net sa en dêrom moat der fretten kocht wurde.


description: De diskusje oer erfpacht op de Waadeilannen hat wer in nij djiptepunt berikt. Op Skylge binne se lilk.

title: "Heechleararen yn de fout oer keapjen erfpachtgrûn fan it ryk"

maintext:
Beswier tsjin weardebepaling troch it ryk
Op de Waadeilannen is al jierren in skeel tusken it Rykserfgoedbedriuw (RVB) en de erfpachters fan wenningen en húskes. It giet oer de priis dy't betelle wurde moat om de erfpachtgrûn oer te nimmen fan de ryksoerheid. Erfpachters en ûnôfhinklike taksateurs hawwe hieltyd wer beswier makke tsjin de weardebepaling troch it ryk.
Om in ein te meitsjen oan de diskusje, hat it ministearje fan Wenjen twa heechleararen de opdracht jûn út te sykjen oft de metoade fan wurdearring goed en jildich is. Dat soe dan tagelyk ek in gerêststelling wêze foar de Twadde Keamer.
Dat rapport fan de heechleararen is der kaam en de Skylger erfpachtferiening is it net iens mei de útkomsten. Se hawwe by it lanlik orgaan wittenskiplike yntegriteit (LOWI) frege nei de wurkwize dy't hantearre is by it ûndersyk. It LOWI stelde fêst dat beide heechleararen harren wurk net goed dien hawwe.
Jiskefet
De Skylgers fine dat mei dy LOWI-útkomsten it rapport fan de heechleararen it jiskefet yn kin. Boppedat moat de Twadde Keamer yngripe. Der soe in nije metoade fan weardebepaling komme moatte.


description: It ûngelok barde op de Alde Ringmuorre, doe't in auto út de parkeargaraazje ride woe. It slachtoffer is nei it MCL ta brocht.

title: Motorrider nei sikehûs nei oanriding yn Harns

maintext: By in oanriding tusken in auto en in motor op de Alde Ringmuorre yn Harns is de motorrider ferwûne rekke.


description: In 'botsabsorber' die moandei wat er dwaan moast: botsings opheine, yn dit gefal fan in ûnfortúnlike automobilist op de Wâldwei.

title: Ungelok by meanwurk op Wâldwei, oanriding mei 'botsabsorber'

maintext: De bânwacht en de ambulânse binne útriden foar it ûngelok. Oft der ek ferwûnen binne, is noch net bekend. In berger moast deroan te pas komme om de auto fuort te slepen. De plysje ûndersiket de saak. De wei hat ôfsluten west oant sawat kertier foar njoggenen.


description: De Fryske eveneminten SimmerTime en Harlingen Ongeschut gean beide net troch, omdat it waar net goed genôch is.

title: SimmerTime giet net troch fanwegen it minne waar

maintext:
Harlingen Ongeschut ek ôflast
Ek it sânde farfestival Harlingen Ongeschut kin sneon net trochgean, yn ferbân mei de te ferwachtsjen hege wetterstân. Der wurdt foar de kommende dagen in hurde oant stoarmige wyn foarsein. It is foar it earst dat de organisaasje it festival ôfblaze moat. Harlingen Ongeschut is in festival wêrby't boatsjes in rûte farre troch de grêften fan Harns mei allegearre aktiviteiten op de wâl.


description: De brânwacht moat de bestriding fan ynsidinten mei dong sjen as in spesjalisme. In wurkgroep binnen Brânwacht Fryslân wurket oan in plan.

title: Bestriding dongynsidinten moat spesjalisme wurde by brânwacht

maintext:
No binne der yn Fryslân fiif teams. Dy ha spesjale apparatuer wêrmei't se kij maklik út in dongkelder takelje kinne. Se sitte allinnich min ferspraat oer de provinsje. De wurkgroep siket no út oft dat better kin en ek hoe't de kennis by oare korpsen fergrutte wurde kin. It giet dan benammen om ynsidinten mei fee. As der in libben op it spul stiet, meie alle brânwachten help biede.
LTO
De brânwacht siket ek kontakt mei de boeren sels. Mei help fan LTO-Nederlân, de belange-organisaasje foar de boeren, wolle se gearwurking ferbetterje. Sa kin in boer goed helpe, om't hy wit hoe't syn stâl yninoar sit en ek dúdlik meitsje kin wêr't de swakke plekken sitte.
"Fierder wolle wy de boeren ek mear dúdlik meitsje oer de gefaren fan dong. Eins kinst it fergelykje mei it wurkjen mei gemyske stoffen", sa seit Wim van der Veen fan de brânwacht. Hy is belutsen by de wurkgroep. "It donggas, je ha it dan oer H2S, waterstofsulfide, is libbensgefaarlik. We kinne allegear de ynsidinten noch wol yn Makkingea en earder by Sint-Nyk."


description: Yn Aldegea (Sm.) duorret it twa kear sa lang as normaal foardat de brânwacht der is.

title: De brânwacht kin net op tiid yn Aldegea wêze, mar dat wol noch net sizze dat der in kazerne by komt

maintext:
Ferline jier septimber baarnde yn Aldegea it hûs fan Sandra en Hein Kernkamp oant de grûn ta ôf. "Als er een brandweerkazerne was geweest in Aldegea, dan had het huis er waarschijnlijk nog gestaan", sei Sandra Kernkamp earder tsjin Omrop Fryslân.
Se wist dat se yn in risikogebiet wenne, mar hie nea tocht dat dit barre soe. By de brânwacht is it al jierrenlang bekend dat Aldegea it minst te berikken wenplak is fan Fryslân. Earder makke Omrop Fryslân dêr al in reportaazje oer.


description: Net ien rekke ferwûne by de brân.

title: Loads yn Boelensloane brânt folslein ôf

maintext:
De buorfrou hearde lûde knallen en belle de brânwacht. Der wie brân yn de loads achter de wenning. De brânwacht skaalde op nei middelbrân om't de loads folslein yn de brân stie en ek om't der noch in auto yn stie. De wenningen neist de loads binne ûntromme. De brânwacht koe tefoaren komme dat it fjoer oersloech yn de metershege konifearen. Net ien is ferwûne rekke.
Nei in oere wie it fjoer ûnder kontrôle. It is noch net dúdik hoe't de brân ûntstean koe.


description: Mei de streekomrop RTV NOF hat Omrop Fryslân de konserten yn Dokkum rjochtstreeks útstjoerd.

title: FIDEO: Fiif hichtepunten fan de Admiraliteitsdagen yn Dokkum


description: De 15 winnende klups krije jild en help by it recyclen fan plestik flessen.

title: Sportklups stride om duorsumenstitel

maintext: De 15 winnende klups krije takom jier help by it op 'e nij brûken fan plestik flessen. Se krije spesjale bakken om plestik flessen yn te sammeljen. Dy wurde ferwurke ta nije eksimplaren. Ek krije de klups tûzen euro om ideeën te betinken om noch duorsumer te wurden. Wa't meidwaan wol, moat oanjaan wat der al dien wurdt oan duorsumens en hoe't de klup de tûzen euro brûke wol om noch duorsumer te wurden. Sportklups kinne har oant 15 novimber oanmelde.


description: Meihelpe om fan efter de kompjûter it wyld yn Fryslân te tellen? Dat kin. De provinsje siket digitale wyldspotters.

title: Provinsje siket digitale wyldspotters

maintext:
Net elkenien is like entûsjast oer de nije wize fan wyldspotten. "As jo wyld sjen wolle, moatte jo it fjild ek rûke kinne", fynt jager Siebren Siebenga. "As jagers binne wy faak yn it fjild en kinne wy de bisten. In soad minsken belibje dat net. It is wol in goede wize om minsken yn 'e kunde komme te litten mei de natuer. Mar better noch is it dat se echt it fjild yn gean."
It tal bisten dat teld wurdt is in ôfspegelening fan de kwaliteit fan it miljeu. Dêrom is it wichtich dat it wyld teld wurdt.


description: Wetterskip Fryslân reparearret de dyk net. De skuorren ûntstiene dizze simmer troch de grutte drûchte yn ús provinsje.

title: 'Djippe skuorren yn dyk by Heech binne net gefaarlik', Wetterskip lit se sitte

maintext:
Nei ynspeksje fan diken en kaden die bliken dat de situaasje by Heech, by de Djippe Sleat del, it slimste wie. Rayonbehearders hâlde de saak goed yn de gaten, mar gefaar is der perfoast net. De skuorren wiene soms wol 90 sintimeter djip en 20 sintimeter breed oer in lingte fan 2 kilometer.
It wetter giet lykwols net troch de klaai hinne, sadat it ûnderlizzende fean net fuortspield wurdt. Troch de skuorren iepenlizze te litten hopet Wetterskip Fryslân te learen. Wis is dat der net mear sokke 'swiere klaai' brûkt wurde sil by diken, seit projektlieder Niek Bosma fan Wetterskip Fryslân.


description: "Friso Douwstra wol alle mooglikheden besjen. Hy grypt werom nei it Suderseespoar. Of de trein oer de Ofslutdyk."

title: Kollum: "Japan"

maintext:
De reis is bedoeld om it bedriuwslibben te fasilitearjen en de netwurken te ferbetterjen. Douwstra sil ek noch yn it ekonomyske ekosysteem fan Japan dûke. "Sinleas", skriuwt Veldman. "As it mear net is, hoecht Douwstra dêr net hinne. Boppedat, wat moat hy mei in ynienskrompeljende Rabobank op stap? En wêrom moatte wy it betelje?"
Andries. As Douwstra kofje drinkt, dan betelje wy dat ek. Wy betelje altyd alles. Watte, wy lêze Liwwadders, dus betelje wy dyn kofje ek. Mar as Douwstra inkeld noch mar stean giet, dan wurdt alles betelle. Sa'n systeem ha we hjir no ienris. It is likernôch begûn yn de midsiuwen, doe't de lju gewoan wurken foar de grutte hearen dy't derfan sieten te sûpen en te fretten, om't reiskes nei Japan doedestiids gâns mear jild fregen as dat se hienen. Dat hjit systeem, Veldman.
Sa'n snoepreiske, sasto it neamst, smyt net altyd daliks wat op, dêr hast gelyk oan. Hoewol, der stie eartiids samar in Japanske ritsefabryk yn Snits. Ik moat earlik sizze, ik tocht ek altyd dat it neat út 'e wei sette, mar sa linkendewei giene in soad normale lju ek mei yn dat soarte sakereizen en dy ha my wolris ferteld wat it allegear opsmyt. Mar dat kin se net daliks oan de grutte klok hingje, dat komt folle letter pas. Soms wurket it. Dus wat dat oanbelanget mei Friso Douwstra wol efkes yn Japan sjen. Al waait it dêr no in dikke stoarm, hy moat noch efkes wachtsje.
Da's moai, dan kin hy efkes nei my harkje. Sjoch, de Ljouwerter Krante lies dat kollumke fan Veldman oer Douwstra ek. Doe tochten se, dan moatte wy mar ris in ferhaal mei Douwstra ha, oer wat dy echt docht. Dat waard ôfrûne sneon in pagina dêr't ik nochal kjel fan waard. CDA'er Douwstra leauwt hillich yn VVD'er Wiegel. Dy sei eartiids dat de oanlis fan de A27 fan Almere nei Utrecht folle wichtiger wie foar Fryslân as in goede dyk nei Starum. Douwstra wol beide. Hy wol in non-stop trein fan Ljouwert nei de hillige Rânestêd. Nearne mear ho. Ach, Zwolle soe noch kinne, mar fierder net.
Friso Douwstra wol alle mooglikheden besjen. Hy grypt werom nei it Suderseespoar. Of de trein oer de Ofslutdyk. Hy is sels wer begûn oer Starum-Enkhuzen. Mar dan moat dy dyk nei Starum dochs ferbettere wurde en moat we de Iselmar leechpompe of sa. It mei om my allegear hear, en it sil ek wol barre. Mar dy Douwstra is my wat te ûnrêstich, te wyld. Wat is der no slim oan in oerke langer yn de trein. Gean sitten man en lês bygelyks Liwwadders efkes.
Ik sei al, Douwstra is in stap fierder as Wiegel. Hy hat de heak goed besjoen, en is dêr hielendal fereale op. It bombastyske betonnen dyksbousel ûnder De Jouwer, alhiel ûnfrysk, hy fynt it hearlik. Hy wol noch mear. In spoarakwadukt ûnder it Van Harinxmakanaal troch. Dêr binne se al mei oan it tekenjen. No, wy witte wol dat it gewoane akwadukt by de Drachtsterbrêge twa jier langer duorre hat as dat it soe. De rillen rinne my oer de rêch.
Douwstra wol de trein nei Grins tusken it stasjon en Camminghabuorren alhiel ûndergrûns troch Ljouwert ha. In metro! En in dyk rjochtstreeks fan bedriuweterrein De Hemrik nei de A31. Mei noch in akwadukt?
As je it sa lêze, is Friso Douwstra in nije VVD-star. Mar dan ynienen is hy wer it CDA'erke fan it plattelân, troch syn âlden ek noch opsadele mei de namme Friso. Fryslân is moai, mar we moatte gau earne oars wêze kinne. En yn Ljouwert moat alles fuortstoppe wurde. Want dat, seit hy, moat dé fytsstêd fan Nederlân wurde. Douwstra is in echte Ljouwerter. Dy lizze oan in útein, mar wolle altyd foarop fytse."


description: Oant twa kear ta waarden de Snitser learlingen skopt en slein troch Ingelske jongeren. De ekskurzje waard earder beëinige.

title: Learlingen RSG Magister Alvinus mishannele op ekskurzje

maintext: By de fjochtpartijen waarden flinke klappen útdield. By ien fan de Snitser learlingen waard in tosk út de mûle slein. Ien fan de ferwûne learlingen moast nei it sikehûs. Hy makket it nei omstannichheden goed. Fierder binne persoanlike besittingen lykas jild, pinpassen en telefoans stellen.


description: De boargemaster fan Ljouwert seit dat der wol mear jild komt foar de gemeenten. Mar dit is net genôch, sjoen it tal ekstra taken.

title: Krityk fan Crone, wurkjouwers en boeren op troanrede

maintext:
LTO teloarsteld
Foarsitter Marc Calon fan boere-organisaasje LTO is teloarsteld oer de troanrede, ek al wurdt de lânbou in pear kear neamd. "De troonrede is net als de zomer: mooi maar te droog", seit de boerefoarman. Calon freget it kabinet al in skoft om ûndersyksjild om de ikkerbou en melkfeehâlderij duorsumer te meitsjen. Dy stipe is hurd nedich, mar net tasein.
It kabinet komt wol mei jild foar in fûns dat jonge boeren helpe sil by it oernimmen fan bedriuwen. Wichtich foar de sektor, mar dat it fûns der komt wie al langer bekend.


description: De Ljouwerters hienen it thús hiel dreech mei Telstar, mar wûnen wol (2-0) en ha no 13 punten út fiif wedstriden.

title: Cambuur koprinner nei oerwinning op Telstar

maintext:
Telstar sterker
Nei it skoft wie Telstar lange tiid de bettere. De gasten út Velsen setten hieltyd mear druk en Cambuur moast alles jaan om de foarsprong fêst te hâlden. Dêrby wie doelman Mous, krekt as in wike lyn, ferskate kearen wichtich foar de Ljouwerters. Healwei de twadde helte stie Sven van Doorn yn goede posysje om út te heljen, mar syn skot gie oer de Cambuur-goal.
Opluchting troch Mathieu
In kertier foar tiid soarge Justin Mathieu foar opluchting by it thúspublyk. Nei min útferdigenjen fan Telstar, koe hy de bal op de râne fan it strafskopgebiet oppikke en fraai binnen sjitte: 2-0.
Yn de lêste fiif minuten sette Telstar noch even oan, mar oanfierder Schilder blokte in skot fan El Idrissi. Flak foar tiid krige Telstar-spiler Van Heertum syn twadde giele kaart. Dêrmei wie it slotoffinsyf fan Telstar dien en hie Cambuur de oerwinning binnen.


description: Op de nagelnije skânsen fan Burgum fynt sneon de klimaks fan it fierljepseizoen plak. Rjochtstreeks te folgjen by Omrop Fryslân.

title: LIVE: Folgje it NK fierljeppen yn Burgum

maintext: It NK fierljeppen yn Burgum is sneon fan 13.45 oere live te folgjen fia de live-stream mei kommentaar fan Freark Wijma en Hendrik Murk Haanstra. Op Omrop Fryslân radio docht Koos Wieling ferslach fan it NK.


description: De lêste tuskenstân wie goed 4,3 miljoen euro. Der is dus noch 4 ton bykaam, sa makke de swimmer sneon bekend yn Burdaard.

title: Teller Alvestêdeswimtocht Van der Weijden stiet no op goed 4,7 miljoen euro

maintext: It jild giet nei KWF Kankerbestrijding en spesjale ûndersyksprojekten om kanker te bestriden. Der wiene alve projekten, mar omdat it nije bedrach mear is as it oarspronklike doelbedrach fan 4,5 miljoen euro komt der no jild frij foar in tolfde ûndersyksprojekt. Elk ûndersyk is keppele oan ien fan de alve Fryske stêden en it nije projekt wurdt keppele oan Burdaard. Dit ûndersyksprojekt sil him rjochtsje op aaistôkkanker.


description: In soad tsjinstanners kamen nei de ynsprekjûn fan de gemeente Ljouwert om it bestimmingsplan foar de Griene Stjer te feroarjen.

title: Krityske lûden tsjin wiziging bestimmingsplan foar festivals Griene Stjer

maintext: De gemeente Ljouwert wol it bestimmingsplan foar it natuergebiet rommer meitsje, sadat it foar festivals makliker wurdt harren evenemint dêr te hâlden. De oanwêzige omwenners bliuwe kritysk. Se hawwe te lijen fan lûdsoerlêst en fine it ek net goed dat de Griene Stjer mei in festival as Psy-Fi wiken ôfsletten is foar publyk.


description: Sporters krigen in ferfelende ferrassing doe't se nei it sporten wer by harren fyts kamen.

title: Tsientallen bannen lek stutsen yn Damwâld

maintext:
Tsientallen sporters yn Damwâld krigen moandei in ferfelende ferrassing doe't se nei it sporten weromkamen by har fyts. Fan 40 fytsen wiene de bannen lek stutsen. Nei alle gedachten is dit oan it begjin fan de jûn, tusken healwei seizen en sân oere, bard. Op dat stuit wiene krekt de jeugdteams oan it sporten.
Neffens Anton Buwalda fan Broekster Boys giet it om in bewuste aksje, de bannen fan de fytsen binne mei grof geweld stikken makke. Sawol de bûten- as de binnenbân binne folslein fernield. It bestjoer fan Broekster Boys sil jûn yn petear om te sjen wat de ferfolchstappen wêze kinne.
Minsken dy't wat sjoen of heard hawwe wurde frege om harren te melden.


description: De ôfrûne moannen is de dyk folslein op'e skeppe gean. Freed waard de Ryksstrjitwei op 'e nij iepene.

title: Yngreven opknapte Ryksstrjitwei Hurdegaryp weriepene

maintext:
Sûnt in pear jier is de rûnwei om Hurdegaryp hinne iepen. De dyk is ûnderdiel fan de Sintrale As. Nei de iepening kearde de rêst werom yn it doarp. Rieden der yn it ferline alle dagen noch sa'n 20.000 auto's troch Hurdegaryp, no noch mar in pear tûzen.
"Troch de werynrjochting is it doarp wer ien wurden", seit Eddy van der Heide fan doarpsbelang. "Yn it ferline hiene je de noardside fan de Ryksstrjitwei en de rest. No is dat part der eins wer folslein bylutsen."


description: De Formule 2-koereur waard sneon yn de haadrace njoggende, wat him twa punten opsmiet. Snein einige er nei maleur as santjinde.

title: Meager wykein mei in protte maleur foar De Vries yn Monza

maintext:
De maleur begûn al by de kwalifikaasje freed. Dêrom begûn er sneon yn de haadrace op it alfde plak. Problemen by de start soargen derfoar dat er yn de race weromsakke ta it lêste plak. Nei in ynhelrace einige er úteinlik as tsiende. Om't Antonio Fuoco diskwalifisearre waard, klom De Vries noch ien plak. Dat betsjutte twa punten foar it klassemint.
Lekke bân
Dat de maleur noch net foarby wie, die snein bliken. By de start kaam De Vries net fuort en dus moast er starte út de pitlane wei. Op 'e nij begûn er oan in ynhelrace, mar dêrby krige er in lekke bân troch in manoeuvre fan Roy Nissany. Uteinlik einige De Vries snein op it santjinde plak yn Italië.
Fiifde yn it klassemint
Nyck de Vries is yn it klassemint sakke nei it fiifde plak. Der steane noch twa racewykeinen op it programma yn de Formule 2: ein septimber yn Sotsji (Ruslân) en ein oktober yn Yas Marina (Feriene Arabyske Emiraten).


description: It is alwer fiif jier lyn dat it populêre museum op har nije lokaasje oan it Saailân de doarren iepene.

title: Fries Museum ekstra iepen fanwege jubileum

maintext:
It is alwer fiif jier lyn dat het Fries Museum op har nije lokaasje oan it Saailân de doarren iepene. Om dat te fieren hat it museum besluten om op tongersdei 13 septimber ekstra lang iepen te wêzen.
Tusken 19.00 en 21.30 jûns kinne besikers de populêre tentoanstelling Escher op Reis sjen. Dêrnjonken binne der ek noch in soad oare aktiviteiten.


description: De nije slachterij fan Vion yn Ljouwert moast al gau nei de iepening ticht. Nei't de bernesyktes ferholpen binne kin it bedriuw wer iepen.

title: Ljouwerter slachterij Vion wer iepen

maintext:
It tal slachte bisten dat ôfkard waard lei heger as op oare lokaasjes, wie de konklúzje fan de Nederlandse Voedsel- en Warenautoriteit. Neffens Vion gie it om 'bernesykten' yn de technyske ynstallaasje. Der binne no ferskate oanpassingen dien yn de slachterij. Sa is de ynrjochting ferbettere, wêrtroch't de kij better beoardiele wurde kinne.
Neffens wurdfierder Benno Bruggink fan de NVWA sil fan dizze wike ôf besjoen wurde oft de oanpassingen yn it bedriuw foldwaande binne foar de keuring fan de kij en oft it tal ôfkarde bisten dan op itselde nivo leit as op oare plakken.
2500 kij
De 50 meiwurkers fan Vion Ljouwert komme safolle mooglik werom yn septimber. By it bedriuw sille úteinlik alle wiken 2500 kij slachte wurde. It is it grutste slachtbedriuw foar de noardlike provinsjes. Vion hat ek yn Tilburg noch in koweslachterij. Yn Boxtel, Groenlo en Apeldoorn hat Vion in bargeslachterij. It is yn Nederlân en Dútslân de grutste fleisprodusint en it is de nûmer trije yn Europa.


description: ProRail jout Mantgum 'de nacht' werom. Earder hiene doarpsbewenners út protest letterlik de lampe útdraaid fanwege ljochtfersmoarging.

title: Stasjon Mantgum hat lanlike primeur mei dimljocht

maintext:
It is de bedoeling dat oare stasjons yn Fryslân en de rest fan Nederlân folgje. De nije ferljochting fan it stasjon hat dimmers. As der gjin beweging is, baarne de ljochten sunich. As der minsken oankomme of op it stasjon binne, skine se fûler.
By it yn gebrûk nimmen fan de nije stasjonsljochten wienen sawat hûndert minsken oanwêzich, ûnder wa kommissaris fan de Kening Arno Brok, direkteur fan Arriva Anne Hettinga, direkteur fan ProRail Astrid Bunt en histoarikus Geert Mak. De ynwenners fan Mantgum binne bliid mei it dimme ljocht.


description: De strjitten yn de buert hawwe allegear de namme fan in beam. Dêrom is in namme keazen dy't by dat tema oanslút.

title: Teltsjebeam is de namme fan de nije strjitte yn De Westereen

maintext:
Boargemaster Klaas Agricola fan de gemeente Dantumadiel iepene de nije strjitte tegearre mei de bern fan basisskoalle De Boustien. Yn de Westereen is in nije brede skoalle kommen. Dêrom wie it âlde gebou fan De Boustien oertallich. Op dat plak binne 15 nije hierwenten boud.
De skoalbern mochten by de iepening harren winsken foar de takomst opskriuwe en yn ien fan de nij oanplante beammen hingje. In bysûndere winsk kaam fan Tessa: "Home is where Wifi is". Want sa seit sy: "Ik hâld hiel bot fan Wifi op myn telefoan".


description: By Nyegea rekke de automobilist de macht oer it stjoer kwyt. Dêrnei kaam de auto tsjin in lantearnpeal en op de kop yn in sleat.

title: Bestjoerder slim ferwûne nei ûngelok op Wâldwei

maintext: In automobilist is sneintemiddei slim ferwûne rekke by in iensidich ûngelok op de Wâldwei by Nyegea.


description: De ôfsluting jildt foar de dyk tusken De Munt en De Lemmer, yn de rjochting fan Hearrenfean. Om 06:00 oere giet de dyk wer iepen.

title: Rykswettersteat slút sneldyk by De Lemmer fanwege wurk oan asfaltlaach

maintext:
Fanwege wurksumheden is de A6 yn de rjochting fan Hearrenfean ôfsletten oan de súdkant fan De Lemmer. Yn de rjochting fan Hearrenfean is de dyk fanôf De Munt yn de Noardeastpolder hielendal ticht. De ofsluting begjint om acht oere jûn, en duorret oant seis oere moarns. Yn de nacht fan woansdei op tongersdei is de dyk op deselde tiid opnij ticht.
Rykswettersteat wol de saneamde deklaach ferfange. Giele buorden jouwe de omliedingsrûtes oan. Bestjoerders moatte rekken hâlde mei in ketier ekstra reistiid. De opritten by De Munt en by Bant binne ticht.


description: Wichtichste ûnderdiel is it ôfsnijen fan in tal bochten. Dat docht bliken út in presintaasje fan Rykswettersteat foar 150 eilanners.

title: Ferbettering fargeul nei It Amelân moat 12 minuten tiidswinst opsmite

maintext: De plannen foar de ferbettering fan de fargeul nei It Amelân moatte sa'n 12 minuten minder reistiid opsmite as no. Dat docht bliken út in presintaasje fan Rykswettersteat tiisdeitejûn foar sa'n 150 ynwenners fan it eilân. De reistiid is op it stuit noch 45 minuten.


description: Treinreizgers kinne yn Fryslân en Grinslân op Arriva-stasjons net mear betelje mei kontant jild. De ferfierder ferfangt de NS-kaartautomaten troch eigen au

title: Arriva-treinreizger kin aanst net mear kontant betelje

maintext: Arriva seit dat der earst wiidweidich ûndersyk dien is. ''Mensen zijn steeds meer gewend om cashloos te betalen. Op onze stations in Limburg kan al langer niet meer met cash betaald worden. We hebben daar heel weinig klachten over gekregen", seit in wurdfierder. De ferfierder wiist derop dat der yn de bus by Arriva al sûnt desimber ferline jier net mear kontant betelle wurde kin. "Daar sluit dit bij aan", seit de wurdfierder. De maatregel giet neffens Arriva op syn gaust yn 2024 yn.


description: Wat der krekt bard is, is noch net dúdlik. Wol is bekend dat in persoan beknypt rekke is.

title: Ungelok mei frachtwein op N355 by Jistrum

maintext: Wat der krekt bard is, is noch net dúdlik. Wol is bekend dat in persoan fêst kaam te sitten. Meardere brânwachtkorpsen, ambulânses en in traumahelikopter binne op it plak fan it ûngelok. It ferkear yn de rjochting fan de rotonde by Twizel stiet stil.


description: Meie de hûzen yn de Geelgorsstrjitte en de Noarderdwersfeart yn Drachten stean bliuwe? Bewenners sette alles op alles om sloop foar te kommen.

title: Bewenners yn aksje tsjin sloopplannen Accolade

maintext:
Jetty de Haan is ien fan de bewenners dy't tsjin de sloopplannen is. "Wy ha al ús sparsinten yn it hûs stutsen", fertelt se. Sa waarden de sliepkeamers opknapt, de badkeamer, de wenkeamer en de tún. De tún liket yn de nijbouplannen in stik lytser te wurden en boppedat kin de auto net mear op it eigen hiem parkeard wurde.
Jetty sjocht neat yn de nijbouplannen. "Wy wolle graach dat de hûzen renovearre wurde. As Accolade dat elk jier dien hie, dan wie dit noait gebeurd. Mar 15 jier lang is der noait wat dien. Se ha gjin kwaste ferve brûkt. It liket nergens nei! Mei de sloop giet der in prachtich âld stikje Drachten ferlern."


description: De plysje trof de man moandeitejûn let op strjitte yn Ljouwert. Hy is meinaam nei it buro.

title: Man befrediget himsels op strjitte

maintext:
De plysje hat moandeitejûn in 30-jierrige man oanhâlden om't er yn it iepenbier oan himsels siet. De plysje krige om alve oere hinne in melding fan tsjûgen dy't seagen dat de man himsels oan it befredigjen wie. Hy die dit yn de Wide Steech flakby de Foarstreek.
Doe't de aginten efkes letter by de strjitte oankamen, koene se him op de died betraapje. De man is meinaam nei it buro.


description: In pear oeren nei in feroardieling, wie in man út Drachten alwer mei drugs oan de gong.

title: Drachtster dealer fuort wer yn de fout

maintext:
Tsjin in ynwenner fan Drachten is tsien moanne sel easke, fanwege drugshannel. De plysje fûn in foarried drugs yn de friezer, op deselde dei dat de man troch de plysjerjochter feroardiele wie foar it yn besit hawwen fan drugs. Doe krige er in straf ûnder betingst, justysje is no stranger.
De fertochte seit dat er mei it dealen begûn is om syn ferslaving te beteljen. Klanten bestelden drugs by him mei in whatsappberjochtsje.
Justysje wol him yn de sel hawwe, En dêrnei soe er wenbegelieding krije moatte en ek begelieding by syn finansjele saken. De rjochter docht oer twa wiken útspraak.


description: Dekaan Jouke de Vries fan de Campus Fryslân hat der al oer praat mei de hegeskoalle NHL Stenden yn Ljouwert, en hy wol ek prate mei de Hanzehegeskoale yn G

title: "Fryske campus moat ûnderdiel wurde fan 'universiteit fan it noarden'"

maintext: De Campus Fryslân fan de Ryksuniversiteit Grins moat ûnderdiel wurde fan in saneamde 'universiteit fan it noarden'. Dat seit dekaan Jouke de Vries fan de Campus Fryslân by de iepening fan it akademysk jier.


description: Op De Harkema binne se drok oan it oefenjen foar it iepenloftspul De Oerbliuwers. Wat bliuwt der oer fan idealen as in groepke Harkiten stikem syn eigen do

title: Iepenloftspul De Oerbliuwers, in ympresje

maintext:
Grientetún
Geale wurdt ôfstraft troch Saakje, de rjochterhân fan Mooi Aal. Froulju en de froulike kultuer dominearje. Geale is net de iennige dy't dêr wat syn nocht fan krijt. Ek de oare Harkiten fine dat se bêst groeie kinne. Want de prizen dy't der yn de Rânestêd betelle wurde foar de ljipaaien, dat is gouden hannel. Mar Mooi Aal wol net grut, grutter grutst. En sy is de baas. Toch?
De tekst is fan Gerrit Breteler. Dit is echt syn tema. Hoe moatte wy feroarje, oars mei de ierde omgean, oars mei mekoar omgean. Bestiet der in ideale mienskip, En as dy dan bestiet, kin dy dan bestean bliuwe of is ûntwikkeling en foarútgong net te kearen, kin it net oars as misgean, omdat elke groei in kearpunt hat.
Neist it terrein fan iepenloftmuseum De Spitkeet stapt it publyk aanst yn de delsetting Nij Harkema. It dekôr is prachtich makke. De houten gebouwen steane al sûnt maaie. As in hûs. Dat is se wol tafertroud op De Harkema. Der is spesjaal in grientetún oanlein dy't op de achtergrûn goed te sjen is. As in sêne opnij spile wurde moat en de trije spilers wer harkje, skoffelje en wjudzje grapt ien fan harren al dat alle beantsjes der no echt wol ôf binne. Wylst regisseur Ypy Zysling har lûdop ôffreget oft de tún moai genôch bliuwe sil oant de lêste foarstelling op 22 septimber.


description: Yn fergelyk mei 2015 is it tal minsken dat it Frysk behearsket mei 4 persint tanaam. Mar der binne ek bedrigings.

title: Undersyk: mear Fryskpraters en mear bedrigings foar de Fryske taal

maintext:
Der binne hieltyd mear minsken dy't fanút oare parten fan Nederlân nei Fryslân ferhúzje, en hieltyd mear bern groeie op yn in mingde taalhúshâlding. Saakkundigen tochten dat it Frysk dêr bot fan te lijen ha soe, mar dat blykt oars. It Frysk hat yn de thúsomjouwing wol in minder sterke rol, mar dat hat net laat ta in achterútgong fan de taalbehearsking, sizze de ûndersikers. Meartalichheid is gjin neidiel foar it Frysk.
De survey 'Taal yn Fryslân: de folgjende generaasje' toant oan dat sûnt 1969 de behearsking bot ôfnaam is, mar sûnt 1984 bliuwt dy aardich konstant, útsein it Frysk skriuwen dat tanaam is. Dat soe komme kinne trochdat Friezen harren taal net allinnich mear as sprektaal sjogge. It Frysk wurdt ek brûkt foar digitale kommunikaasjemiddels as SMS en WhatsApp.
Mear ûnderwiis yn it Frysk
De ûndersikers fan de Fryske Akademy dogge oanbefellings foar it ûnderwiis en de oerheid. Frysk skriuwen moat in fêst plak krije yn basis- en heger ûnderwiis. In soad minsken ha yn it ûndersyk oanjûn dat se it spitich fine dat se allinne mar koarte, sprektaalachtige berjochtjes skriuwe kinne. De provinsje wol dêrom mear ûnderwiis yn it Frysk.


description: Revalidearje mei help fan hynders. It is ien fan de spesjaliteiten fan maneezje 'Onder de Linde' yn Beetstersweach, dy't 30 jier bestiet.

title: Tritich jier revalidaasje mei hynders yn Beetstersweach

maintext: Nettsjinsteande de resultaten dy neffens Duin by harren maneezje behelle wurde, wurdt revalidearje mei hynders (noch) net fersekere. "Dêr binne wy drok mei dwaande. Fan protte minsken hearre wy dat it better helpt as fysioterapy."


description: We gean der allegear 1,5% op foarút, takom jier. Mar op de Ljouwerter freedsmerk wiene de measte reaksjes foarsichtich.

title: Freedsmerk oer keapkrêft: "Jo krije in dûbbeltsje, mar se pakke in kwartsje"

maintext:
Ien fan de keaplju ferwachtet dat dit keapkrêftplaatsje net folslein is: gas wurdt djoerder, de benzine giet omheech, de soarchfersekeing wurdt folle djoerder. "Wy krije in dûbeltsje, mar se pakke in kwartsje!"
In wize les kaam noch fan in tefreden senior: "Sa lang't we noch in stikje bôle ha mei wat der op, dan ha we neat te kleien. Toch?"


description: Taksysentrale Witteveen hat passende maatregels naam om foar te kommen dat privacygefoelige gegevens op strjitte komme te lizzen.

title: Privacymaatregels learlingeferfier Witteveen helpe

maintext: Ut it ûndersyk docht bliken dat Witteveen op klanttefredenheid in rapportsifer fan in 7.3 krijt. Dat is 0,2 punten leger as it sifer dêr't de gemeente graach op útkomme wol. Dat komt omdat 38 prosint fan de ûnderfrege âlden fynt dat sjauffeurs fan Witteveen noch net genôch ôfwitte fan de doelgroep dy't sy ferfiere. En 32 prosint fan de heiten en memmen jout oan net tefreden te wêzen oer hoe lang de reis duorret.


description: Leden fan de boargeraksjegroep diele folders út yn Dokkum by de Admiraliteitsdagen.

title: Sis Tsiis freget omtinken foar bettere posysje fan Frysk yn it ûnderwiis

maintext:
"We diele folders út en prate mei de minsken om har bewust te meitsjen fan de sitewaasje fan it ûnderwiis yn it Frysk," leit Piter Dykstra fan Sis Tsiis út. "Dy kin nammentlik folle better. In soad entûsjaste juffen en masters dogge goed har bêst om bern hert foar de memmetaal mei te jaan, mar dat iene oerke Frysk yn de wike kin de stoarm fan hollanismen net opkeare. It Frysk wurdt 'stiefmoederlijk' behannele. It moat as in folweardich fak jûn wurde en ek as fiertaal by oare fakken mooglik wêze." De groep trunet oan op in eigen Fryske ynspeksjetsjinst.
De groep is fan doel dit jier noch mear aksjes te hâlden, ûnder oare by it ûnderwiissympoasium op It Hearrenfean letter dizze moanne en ek by de Slach by Warns-betinking. "We binne ek noch dwaande mei in grutte aksje, en dy wolle we it leafst dit jier fan Kulturele Haadstêd dwaan of oars foar de provinsjale ferkiezingen yn maart."


description: Der binne 48 leden, se moatte wol har smartphone ynleverje.

title: Nije scoutinggroep Polaris los yn Oranjewâld

maintext:
Bûtendoar spultsjes dwaan en aktyf wêze betsjut ek dat de leden oan it begjin fan de dei harren smartphone ynleverje, want dêr hawwe se op sa'n dei neffens de lieding gjin ferlet fan. Polaris ymprovisearret foarearst, want de nije klup hat noch gjin fêst ûnderkommen om saken as 'pionierspeallen' foar it basiskamp en oar materiaal op te slaan, mar dêrtroch lit Polaris him net út it fjild slaan. De wyklikse byienkomsten binne bûtendoar en oan 'e ein fan 'e moanne stiet it earste kamp foar âlden en bern op it programma.
De tsien frijwilligers fan Polaris binne allegearre yn it besit fan in VOG-ferklearring ('Verklaring omtrent gedrag'), want dat is hjoed-de- dei ferplichte by de paadfiners.


description: In man út Zwolle moat acht wiken sitte, omdat de rjochter fynt dat er meiholpen hat in frou yn Ljouwert foar 40.000 lichter te meitsjen.

title: Selstraf foar oplichting âldere frou

maintext:
De boufakkers hiene de man út Zwolle frege oft se syn bankrekken brûke mochten. Dêr stoarte it slachtoffer út Ljouwert in pear kear it jild op. De fertochte naam dat hieltiten op en betelle it kontant oan de boufakkers.
De man út Zwolle seit dat er net yn de gaten hie dat it spul net yn doogde. Hy fynt dat er sels ek slachtoffer is fan oplichting. De rjochter gie dêr net yn mei. De man krige in selstraf en moat it slachtoffer goed 40.000 euro werombetelje.
De boufakkers binne poater.


title: Freedsmerk oer keapkrêft: "Jo krije in dûbeltsje, mar se pakke in kwartsje"

maintext:
Ien fan de keaplju ferwachtet dat dit keapkrêftplaatsje net folslein is: gas wurdt djoerder, de benzinepriis giet omheech, de soarchfersekering wurdt folle djoerder. "Wy krije in dûbeltsje, mar se pakke in kwartsje!"
In wize les kaam noch fan in tefreden senior: "Sa lang't we noch in stikje bôle ha mei wat der op, dan ha we neat te kleien. Toch?"


description: Gerard Samplonius oer de winst fan de merje Wietske: 'Hjir kinst allinnich mar fan dreame.'

title: Kampioenshynder Wietske: "Hjir kinst allinnich mar fan dreame"

maintext: Wietske is mei trije jier in jong hynder dat op de finalekeuring trije âld-kampioenen fersloech. In grutte ferrassing. De sjuery hie it oer it gemak wêrmei't Wietske draaft. Se is yn balâns, har bewegingstechnyk is goed. Ek it uterlik fan it hynder waard wurdearre. Samplonius: 'It uterlik is 'modern', sa't hjoed-de-dei moai fûn wurdt.'


description: It is septimber, bêste minsken. De R sit yn de moanne, dus waarden jo eartiids achte om it himd wer oan te dwaan, oars krigen je grif lêst fan de kjeld.

title: Kollum: "De politisy"

maintext:
Se wienen amper werom fan harren reses, tink ik, mar der waarden daliks in bak fol kneppels yn hinnehokken smiten. Jesse Klaver, de nije linkse Messias, begûn it nije politike jier mei in cover fan Vincent Bijlo. Flauwe grappen oer dat Jesse grif tocht dat Vincent it dochs net seach, binne der al genôch makke. Mar Jesse hie wer ris wat út te lizzen. Sa helje jo it nijs anno 2018.
Alexander Pechtold helle de kranten ek. Syn partij, D66, dy't yn 2012 Fryslân noch opheffe woe, sil grif in rimpelleazer start fan de politike kampanje 2018/2019 winske ha. Se moasten earder al mei it gesicht fan in boer mei pine yn de mûle folhâlde dat it ôfskaffen fan harren kroanjuwiel, it referindum, út te lizze wie. Balkenende syn karnavalshit 'U draait en u bent niet eerlijk' 2.0 grammofoanplaat koe wer in kear draaid wurde yn de politike arbeidsfitaminen. No, dit referindum trelit is amper ferwurke, of it altyd heechsteande kwaliteitsblêd Privé *kuch* komt mei in soppich ferhaal oer wangedrach en machtsmisbrûk fan Alex. Syn eks, Anne Lok, hie leaver net de publisiteit socht, mar ja, as je slein wurde binne de oare wangen op in gegeven stuit op en slane jo werom. Allegearre sa flak nei de gleonhite simmer fan 2018, gloeit it fjoer as in feanbrân op it Binnenhôf.
Stef Blok wie ek al de sigaar. De rjochtse politikus hie gewoan helder sein wat er tocht oer de mienskip sa as we dy hjir ha, mar dêr sprong de opposysje boppe-op. It lân wie te lyts. De haverkiste wie amper grut genôch om alle obsternate bokken bergje te kinnen. Stef kin fierder, mar de linkerkant fan de Keamer hat der net folle fertrouwen mear yn. No is dat oarsom ek sa, dus dizze stoarm sil ek wol wer lizzen gean. Mocht de VVD tusken alle eigen skandalen troch noch miene dat Stef Blok net mear funksjonearje kin, hat dy al twa oanbiedings om by in oare partij oan de slach.
As dit it foarlân is fan wat ús de kommende tiid op polityk mêd te wachtsjen stiet, wurde je dêr net echt bliid fan. Je wurde überhaupt net bliid fan in lân dêr't ien man yn steat is om in belêsting ôf te skaffen, omdat er dêr troch multinationals om frege is. Dat soks dan sels totaal sûnder draachflak ek noch trochgiet, is eins wol gefaarlik. It ûnderminet it politike midden, sa stie dizze wike yn de krante. En se ha my altyd leard dat de wierheid ergens yn it midden leit. As je dat ûndermynje, skeppe je romte foar ekstremen. Liket my gjin goed plan."


description: De plannen fan de gemeente soene betsjutte dat de klassike klinkers ferfongen wurde troch asfalt.

title: Unrêst by bewenners Emmakade Ljouwert om fytspaad

maintext:
In protte bewenners fine dat it reade asfalt in oantaasting is fan it beskerme stedsgesicht fan de Oranjewyk yn it sintrum fan de stêd. Ek bestiet de eangst dat it fytsferkear mei hege snelheid troch de strjitte fytst.
De gemeente Ljouwert ljochte it foarnimmen foar de oanlis tongersdei ta yn it wykgebou yn de buert. Der wie in protte belangstelling fanút de wyk. De gemeente sil op basis fan de ynbring in definityf plan meitsje. De bewenners sille hjirby belutsen wurde.
It doel is dat der yn de rin fan takom jier mei de werynrjochting úteinset wurdt.


description: Flearmûzen of fûgels; yn de hûzen fan Accolade wenje allerhanne bisten. Accolade hoecht tenei gjin ûntheffing mear oan te freegjen.

title: Accolade frijsteld fan ferplichtings Wet Natuurbescherming

maintext:
By isolaasje- of renovaasjewurksumheden wurde bisten lykas de dwerchflearmûs en sweltsjes steurd of fuortjage. Dêrom moatte korporaasjes harren oan de wet hâlde. Accolade krijt lykwols tsien jier ûntheffing foar dizze regels ûnder in tal betingsten.
Betingsten
Accolade is allinnich frijsteld as der mar in pear fûgels of flearmûzen yn de wenten sitte. Dêrby giet it om 0,5 prosint fan it rûsde oantal bisten yn Fryslân. Accolade moat der boppedat foar soargje dat de bisten sa min mooglik oerlêst ûnderfine fan it wurk oan de hûzen. Dat wurdt bygelyks ynpland bûten de wintersliepperioaden, it briedseizoen of de tiid dat de bisten jongen hawwe. Ek sil Accolade der foar soargje dat de bisten nei it wurk in ferfangend plak krije.
Wiis mei alle bewenners
Direkteur Jeriça Hartholt fan Accolade is tige entûsjast oer de ûntheffing. "We verbeteren en verduurzamen 60 tot 80 wooncomplexen per jaar. Onze huizen hebben naast huurders ook andere bewoners. Die koesteren we ook. Jaarlijks plaatsen we ruim 800 nestkasten voor vogels en vleermuizen. Zo houden we de populaties in stand. De ontheffing maakt onze processen eenvoudiger en overzichtelijker. Het levert een snellere doorlooptijd op van plan tot uitvoering."


description: Der kamen folle mear minsken as yn it foar tocht. It festival draaide om duorsumens en hoe om te gean mei ôffal

title: Grutte drokte op earste Rasterhoff Festival yn Snits

maintext: It earste Rasterhoff Festival yn it Rasterhoffpark yn Snits hat snein foar grutte drokte yn it park soarge. Der kamen folle mear besikers op it festival ôf as yn it foar tocht. It wie op in bepaald stuit sels sa drok dat de offisjele parkearplakken by it park fol wiene en minsken harren auto oan wjerskanten fan de tagongsdyk parkearren. De organisaasje wie dan ek tige tefreden oer de opkomst.


description: Der wurdt ûndersocht oft der in firtuele assistint ûntwikkele wurde kin dy mei keunstmjittige yntelliginsje automatysk ynformaasje garje kin.

title: Veiligheidsregio Fryslân docht ûndersyk nei ekstra ynformaasje by in krisis

maintext:
Om in krisis goed oan te pakken, ha de helptsjinsten goeie en betroubere ynformaasje nedich. En troch alle technologyske ûntwikkelingen is der hieltyd mear ynformaasje beskikber dy't brûkt wurde kin. Tink dêrby oan livestreams, geografyske ynformaasje, evaluaasjes, aktuele ferkearsynformaasje en simulaasjesoftware. Dy ynfo wurdt no net altyd brûkt, omdat it tefolle tiid kostet om al dizze bronnen troch te sykjen.
It doel fan de firtuele assistint is om ûndersyk te dwaan nei hoe't al dy ynformaasje tûk brûkt wurde kin. Foar de útfiering fan it ûndersyk hat de Veiligheidsregio Fryslân jild krigen fan it ministearje fan Justysje en Feiligens.


description: De brânwacht fan Balk hat sneon de nasjonale titel wûn foar rêding yn en om it wetter. Yn faktermen wurdt dat 'oppervlakteredding' neamd.

title: Brânwacht Balk wint nasjonale titel oerflakterêding

maintext:
De lanlike finale wie yn Koudum. Oerflakterêding is in spesjalisme binnen de brânwacht en al hielendal belangryk foar brânwachtkorpsen mei in soad wetter yn de omjouwing. Foar Balk is dat it gefal.
De dielnimmende korpsen moasten in opdracht útfiere wêrby't in rûnfeartboat in ûngelok krige mei in flyboarder.


description: "We kinne oer it algemien goed libje mei in leagentsje, sa lang as it ús net tefolle yn 'e wei sit."

title: Kollum: "Leagens"

maintext:
It plot fan London Spy kloppet neffens my net hielendal, mar op ien punt ha de makkers in nijsgjirrige kwestje te pakken: kin de wrâld bestean sûnder leagentsjes; ha we se nedich?
Ik moast der oan weromtinke doe't ik juster op myn telefoan in update downloade woe. Of moast, eigentlik. En doe frege myn telefoan oft ik de nije Apple Media Voorwaarden lêze woe. It blieken 22 kantsjes mei lytse letterkes, en ik die wat ik altyd doch: se fuortklikke sa gau as ik koe en op 'accepteren' klikke. De telefoan woe witte oft ik it echt lêzen hie, en ik befêstige dat. It wie myn earste leagen fan de dei, en soe wis net de lêste wêze.
Yn London Spy kriget Danny in relaasje mei in oare man, en dat is dejinge dy't dizze superleagendetektor útfynt. Mar dy fertelt dêr neat oer oan syn ferkearing. It nijsgjirrige is dus dat hy in masine oan it útfinen wie yn it geheim, dat fuortendaliks dat geheim hâlde ûnmooglik makket. It punt dat it foar geheime tsjinsten bedriigjend is dat geheimen net mear bestean kinne, snap ik, mar sa't ik sei: it plot wie my net hielendal dúdlik.
Sintraal yn 'e searje stiet ek de relaasje tusken de twa mannen. Op himsels wol ferfrissend, ek omdat dit net problematiseare wurdt: it feit dat se as twa mannen in relaasje ha, is net de kwestje fan de searje, wat meastentiids oars is yn films of searjes dêr't homo's yn spile wurde. Sokke relaasjes bestean dan faak earst yn it geheim, en net selden rekket ien of beiden mei himsels en oaren betize yn in wrâld fan leagens. De relaasje fan Danny en Alex liket suver, op it earste each, romantysk en earlik. Foar my: ideaal, en foar my ek in soarte fan doel. Ik bedoel: sa wol elkenien it dochs, in ferhâlding mei immen ha en tegearre ien wurde, suver en sûnder leagens. Mar ek yn London Spy blykt it oars te wêzen. En ik begjin dus te betwiveljen of soks überhaupt wol bestiet.
We kinne oer it algemien goed libje mei in leagentsje, sa lang as it ús net tefolle yn 'e wei sit. Sa hat de Amerikaanske presidint Trump neffens The Washington Post op 1 augustus al 4.229 leagens ferteld sûnt syn ynstallearring. Dat sit guon al yn 'e wei, en hoelang as dit duorje kin, is in nijsgjirrige fraach.
Yn 'e searje London Spy is it grutte ferhaal: wat fertelle je je partner al of net. Ik tink dat de kwestje oer leagens en leagentsjes yn relaasjes noch it meast oanwêzich is. Sa komme we as minsken oan ús ferhalen, fan Goede Tijden, Slechte Tijden oan't Shakespeare, en fan D66-leden dy't al of net affêres ha mei de partijlieder, oant miskien wol by jo thús. Mar lit ik net persoanlik wurde.
Ik tink dat it delkomt op in ynskatting dy't minsken meitsje: as ik no op akkoart klik foar Apple Media, wat soe de kâns op slimme konsekwinsjes dan wêze? It is net foar neat skreaun: ik kin net fierder mei de update útsein as ik op 'ok' klik. Dus myn leagentsje kin wol konsekwinsjes ha, mar ja. Soe Trump ek sa tinke? Wat is de kâns op konsekwinsjes?
Troch London Spy bin ik dus al wer oars neitinken gien oer, ja, de wrâld. De wrâld hinget oaninoar fan lytse en grutte leagentsjes. En ast dat in leagen fynst, is it dus automatysk wier."


description: Yn de finale wûnen Kingma, Wassenaar en Hiemstra mei 5-3 en 6-6 fan Bergsma, Plat en De Jong.

title: Enno Kingma wint yn Pingjum lêste frijeformaasjepartij

maintext: Enno Kingma, Hans Wassenaar en Renze Pieter Hiemstra ha yn Pingjum de lêste frijeformaasjepartij fan it jier wûn. Yn de finale wie it partoer mei 5-3 en 6-6 te sterk foar Marten Bergsma, Pieter Jan Plat en Sjoerd de Jong. It is de fjirde seizoensoerwinning foar Kingma-en-dy.


description: No moatte studinten yn it earste jier faak noch 50 fan de 60 stúdzjepunten helje. De minister fan ûnderwiis wol dat feroarje.

title: Studinten NHL Stenden ferdield oer ferleegjen noarm stúdzjepunten

maintext:
Dêrmei wol Van Engelshoven de druk op de earstejiersstudinten wat ferleegje. Dy moatte har breed ûntwikkelje, sa fynt de minister, en net allinnich mar studearje.
Earstejiersstudinte bestjoerskunde Wilma de Jong is bliid mei it plan fan de minister. "It is no sa dat by guon stúdzjes de helte fan de studinten al yn it earste jier ôffalt. Dat fyn ik sûnde. As de noarm wat soepeler is, sille mear studinten trochgean mei de stúdzje. Dêr bin ik fan oertsjûge."


description: Jeugd moat letter sa mear kâns hawwe op de arbeidsmerk, ek kinne se sa better yn de kunde komme mei it wurkfjild.

title: Staazje foar bern fan 8? It kin by WoonFriesland

maintext:
Hjirfoar wurkje JINC Ljouwert en wenningboukorporaasje WoonFriesland gear. JINC is in lanlike organisaasje dy't bern lykweardige kânsen jaan wol. It projekt sil benammen bern út efterstânswiken benaderje. Sy kinne by WoonFriesland staazje rinne.
De bern kinne by de wenningboukorporaasje bygelyks meirinne mei in ûnderhâldsmonteur of in buertbehearder. Sa kinne se in byld krije fan ferskate beroppen. De sollisitaasjetrainingen krije de jongeren op skoalle, fan personielsmeiwurkers fan WoonFriesland.


description: Op de jierlikse sportmiddei koene skoalbern fan It Hearrenfean woansdei yn 'e kunde komme mei allerhanne sporten.

title: Lions Heerenveen hellet jild op foar Jeugdsportfûns: "Elk bern moat sporte kinne"

maintext: Atletyk, tennis of basketbal. De skoalbern fan It Hearrenfean koene woansdeitemiddei yn 'e kunde komme mei allerhanne sporten op de jierlikse sportdei. Organisator is Lions Heerenveen, dy't it ôfrûne jier jild ophelle hat sadat alle bern sporte kinne. Mei in tennistoernoai en in golf-event waard goed 18.000 euro ynsammele. "Dêr kinne hiel wat bern fan sporte."


description: In soad ferkearsdielnimmers fiele har ûnfeilich troch it gedrach fan oaren, docht bliken út ûndersyk fan Rijkswegen Noord.

title: Wurksumheden oan de N31 soargje foar ûnfeilich gefoel

maintext: In soad ferkearsdielnimmers fiele har ûnfeilich op de N31 as der wurke wurdt oan de dyk, wêrtroch't oare automobilisten ûnferwachte reagearje. Dat docht bliken út ûndersyk fan Rijkswegen Noord, ûnderdiel fan Rykswettersteat. It ûndersyk rjochte him op it wurk oan de N31. Benammen in te hege snelheid, bumperkleven en ûnwis rydgedrach soargje foar in ûnfeilich gefoel. Automobilisten fine it wichtich dat hjir omtinken foar is.


description: Hinnefleis, sipels, perziken út blik mei sop, sambal, ketjap, tomatepuree, rys.

title: Ratatoelje #12 Pilaf fan Feikje

maintext: Yn de kulinêre searje Ratatoelje fan Finster op Fryslân meitsje Friezen fan ferskillende eftergrûnen in gerjocht mei in ferhaal. Ien fan dy Friezen is de 70-jierrige Feikje van der Molen fan De Jouwer. Oeral dêr't Feikje komt, is it feest. Mei har man reizget se al 44 jier mei harren draaimûne mei fleantúchjes fan doarpsfeest nei doarpsfeest.


description: De file fan 6 kilometer stiet yn noardeastlike rjochting (tusken De Jouwer en Drachten). De linkerrydstripe is ticht.

title: File op A7 nei ûngelok op It Hearrenfean

maintext: Der stiet in file op de A7 nei in ûngelok op It Hearrenfean. De file is al 6 kilometer lang en stiet yn noardeastlike rjochting, tusken Aldehaske en knooppunt It Hearrenfean. De linkerrydstripe is ticht.


description: De supermerk yn Wynjewâld, dy't yn july ôfbaarnde, wurdt net wer opboud. Neffens de Spar is it ôfsetgebiet te lyts om in nije supermerk rendabel te meitsje

title: Supermerk Wynjewâld wurdt net wer opboud: ferkenning nei nije winkel

maintext:
In groep frijwilligers út Wynjewâld naam dêrop it inisjatyf om de winkel dochs foar it doarp te behâlden. Bosch seach wol takomst yn dy plannen, mar krekt foar de realisaasje waard de winkel troch brân fernield. De ûndernimmer doart in grutte ynvestearring foar in nije winkel net mear oan. Hielendal net omdat supermerkketen Spar witte litten hat dat in in nije winkel op dit plak net rendabel wêze soe.
De wurkgroep hat begryp foar it beslút fan Bosch, mar lit it hjirby lykwols net sitte. Wurdfierder Marianne Hulsbergen tinkt dat in jonge ûndernimmer wol kâns fan slagjen hat en sil ynkoarten in plan presintearje foar it behâld fan in supermerk yn Wynjewâld.
"We zijn de mogelijkheden aan het verkennen," fertelt Marianne Hulsbergen. "Het is duidelijk dat Wynjewâld wel een supermarkt wil. We steken er veel energie in om dat voor elkaar te krijgen. We willen een winkel waar je elkaar spreekt en ziet en waar je op de fiets of lopend heen kunt voor je dagelijkse verse boodschappen. Een winkel die past bij de sfeer van het dorp voor de langere termijn."